title: Fluxus

text: Fluxus rohkaisi itse tehtyyn estetiikkaan, arvosti yksinkertaisuutta monimutkaisuuden sijaan. Kuten dada ennen sitä, fluxukseen kuului vahva epäkaupallisuus ja anti-taide, joka halveksi perinteistä taidemarkkinoiden ohjaamaa taidemaailmaa ja suosi taiteilijakeskeistä luovaa käytäntöä. Fluxus-taiteilijat työskentelivät yleensä millä tahansa materiaaleilla, joita oli saatavilla, ja joko loivat omat teoksensa tai toimivat yhteistyössä kollegoidensa kanssa. Fluxuksen taiteilijat eivät tavallisesti ulkoistaneet luovaa prosessia kaupallisille valmistajille.


title: Fluxus

text: Fluxuksella ei ole yleistä hyväksyttyä määritelmää. Useimmat fluxus-tutkijat ja taiteilijat ovat samaa mieltä seuraavista:


title: Fluxus

text: Suomessa ei ole varsinaisia fluxuksen toimintaan osallistuneita. Fluxus yhdistetään Suomessa usein 1960-luvun undergroundiin. J. O. Mallanderilla oli yhteyksiä ryhmään ja hänen taidettaan voisi nimittää fluxukseksi.


title: Fluxus

text: Postitaiteen pioneereina olivat fluxus-taiteilijat. Suomeen postitaide saapui 1960- ja 1970-lukujen taitteessa. Tuon ajan tunnetuimpia osallistujia olivat J. O. Mallander, Arto Kytöhonka ja Ilkka-Juhani Takalo-Eskola. Performanssiryhmä Kone-Kekkosen toteuttamaa "lottovoittohuijausta" vuonna 2010 voidaan pitää esimerkkinä uuden sukupolven fluxus-taiteesta.


title: Fluxus

text: Valmistellessaan "40 vuotta: fluxus ja sen vaikutus" -näyttelyä Wiesbadeniin René Block vieraili vuonna 2001 Pohjoismaissa. Pohtiessaan jälkeenpäin, mitä tekemistä tämän päivän nuorella pohjoismaisella taiteella on fluxuksen kanssa, hän kirjoitti vaikutelmistaan:


title: Fluxus

text: Fluxuksen yhteydessä on toiminut useita taiteilijoita, kirjailijoita ja säveltäjiä, muun muassa:


title: Rodriguesin sokeus

text: Rodriguesin sokeus on autosomin kautta peittyvästi periytyvä oireyhtymä.


title: Rodriguesin sokeus

text: Taudinkuvaan kuuluvat pienisilmäisyyden ja sarveiskalvon puutteellisuuden aiheuttama sokeus sekä normaalista poikkeavat hampaat. Sairastuneet jäävät lyhytkasvuisiksi ja ovat keskitasoisesti kehitysvammaisia.


title: Rodriguesin sokeus

text: Rodriguesin sokeus havaittiin ensimmäisen kerran vuonna 1992 veljellä ja siskolla, jotka olivat syntyneet Rodriguesin saarella.


title: Formula 1 -kausi 1978

text: Formula 1 -kausi 1978 oli 29. Formula 1 -kausi. Se alkoi 15. tammikuuta ja päättyi 8. lokakuuta 1978 16:n kilpailun jälkeen Mario Andrettin ja Lotuksen voitonjuhliin. Lotus johti koko kauden valmistajien MM-sarjaa.


title: Kolmen pennin ooppera

text: Kolmen pennin ooppera () on Kurt Weillin säveltämä laulunäytelmä Bertolt Brechtin yhteistyössä Elisabeth Hauptmannin kanssa kirjoittamaan librettoon. Libreton pohjana on käytetty John Gayn kirjoittamaa balladioopperaa Kerjäläisooppera vuodelta 1728. Brecht käyttää Gayn tekstiä voimakkaan sosialistisen yhteiskuntakritiikin välineenä. Se sai ensi-iltansa 31. elokuuta 1928 "Theater am Schiffbauerdammissa" Berliinissä.


title: Kolmen pennin ooppera

text: "Kolmen pennin oopperasta" tuli suuri menestys ja teosta on esitetty yli 10 000 kertaa ja se on käännetty 18:lle kielelle. Teoksen ensimmäinen elokuvaversio valmistui jo vuonna 1931. G.W. Pabstin ohjaama teos sai nimekseen "Die 3-Groschenoper". Kaj Chydenius nimitti laulunäytelmänsä Lapualaisoopperan (1966) "oopperaksi" Weillin esimerkin mukaisesti.


title: Kolmen pennin ooppera

text: Suomessa Kolmen pennin oopperaa on esitetty nimellä "Kerjäläisooppera" KOM-teatterissa 1978–1980 (ohjaus Laura Jäntti). "Kolmen pennin oopperana" sitä on esitetty useassa teatterissa: Lappeenrannan kaupunginteatterissa vuonna 2016 (ohjaus Timo Sokura), Tampereen teatterissa vuonna 2010 (ohjaus Mikko Viherjuuri) Helsingin kaupunginteatterissa vuonna 2007 (ohjaus Kari Heiskanen ja Suomen Kansallisteatterissa vuosina 1997-1998 (ohjaus Antti Einari Halonen). Turun kaupunginteatterissa näytelmän ensi-ilta oli vuonna 1970, sen ohjasi Ossi Räikkä.


title: Mariestadin tuomiokirkko

text: Mariestadin tuomiokirkko () on tuomiokirkko Mariestadin kaupungissa, Ruotsissa. Se edustaa goottilaista tyylisuuntaa, ja rakennettiin vuosina 1593–1615. Kirkko kuuluu Skaran hiippakuntaan. Kirkko on Kalmarin tuomiokirkon lisäksi ainoa ruotsalainen tuomiokirkko, joka ei ole hiippakuntansa pääkirkko.


title: Kantatie 69

text: Kantatie 69 on Äänekosken Hirvaskankaalta Suonenjoen Levään kulkeva kantatie. Tien pituus on 88 kilometriä. Tie on kokonaisuudessaan kaksikaistainen ja laadultaan vaihteleva.Vuoden 1938 tienumerointijärjestelmässä kantatie 69 sijaitsi lähes nykyisellä paikallaan: Tie alkoi Laukaan Tervatehtaalta silloiselta nelostieltä ja kulki jokseenkin nykyisen tien linjausta Suonenjoelle. Nelostien nykyisen linjauksen valmistumisen jälkeen Jyväskylän ja Tervatehtaan välinen osuus muutettiin kantatieksi 69. Vuonna 1965 linjausta muutettiin, kun Hirvaskankaan ja Konneveden Tankolammen välinen tie valmistui.


title: Kantatie 69

text: Kantatie 69 lakkautettiin ja muutettiin maantieksi 644 välillä Hirvaskangas–Suonenjoki, kun valtatien 9 Jyväskylän ja Kuopion välinen osuus valmistui 1970-luvun alussa. Tie kuitenkin palautettiin kantatieksi vanhalla numerolla jo saman vuosikymmenen puolivälissä.


title: Kantatie 69

text: Tiellä sattui 28. heinäkuuta 1956 vakava linja-auto-onnettomuus, kun Konneveden ja Rautalammin kuntien rajalla sijainneelle Kivisalmen lossille ajaneen linja-auton jarrut pettivät ja linja-auto syöksyi Konneveteen. Onnettomuudessa hukkui 15 ihmistä ja 18 pelastui. Paikalle valmistui silta vuonna 1963.


title: Linköpingin tuomiokirkko

text: Linköpingin tuomiokirkko () on tuomiokirkko Linköpingin kaupungissa, Itä-Götanmaalla, Ruotsissa. Kirkkorakennus on 110 metriä pitkä ja 107 metriä korkea, näin ollen Linköpingin kaupungin näkyvimpiä maamerkkejä.


title: Linköpingin tuomiokirkko

text: Paikalla on sijainnut kirkko jo 1100-luvulla: romaaninen basilika, joka oli kooltaan noin kolmasosan nykyisen kirkon koosta.


title: Linköpingin tuomiokirkko

text: Kun noin vuonna 1230 kävi ilmi, että kivinen basilika alkoi käydä liian pieneksi, kirkkoa laajennettiin idän suuntaan. Rakennettiin uusi kuori sekä poikkilaiva. Nämä osat ovat säilyneet, ja ovat nähtävissä vielä nykypäivänä. Nykyisen pituutensa kirkko sai Ruotsin kuningas Valdemar Birgerinpojan kruunajaisten aikoihin, vuonna 1251.


title: Linköpingin tuomiokirkko

text: Vuosina 1408–1420 kirkon kappelit rakennettiin goottilaista tyylisuuntaa noudattaen. Kappelit nimettiin Pyhän Andreaan, piispa Nicolaus Hermannin eli Nils Hermanssonin ja piispa Thomas Becketin mukaan. Näistä Pyhän Andreaan kappeli nimettiin uudelleen myöhemmin Neitsyt Marian mukaan.


title: Linköpingin tuomiokirkko

text: Tulipalo vaurioitti kirkon kattoa vuonna 1546, sekä jälleen vuonna 1567. Vuosina 1747–1758 kirkon torni uudelleenrakennettiin, ja tämä toistettiin vuosina 1877–1886 ruotsalaisen arkkitehti Helgo Zettervallin johdolla. Vuonna 1967 restauroitiin kirkon katto takaisin 1600-luvun asuun.


title: Apuraha

text: Apuraha on taloudellinen tuki tai palkinto tieteelliselle tutkimukselle tai kulttuuriselle toiminnalle. Myös huippu-urheilijoille myönnetään apurahoja. Suomessa apurahoja myöntävät pääasiassa säätiöt, kunnat ja opetusministeriö. Apurahan myöntämisen kriteerit riippuvat myöntäjän apurahalle asettamista tavoitteista. Niillä tuetaan esimerkiksi alallaan ansioitunutta jatko-opiskelijaa tai tutkijaa työssään tavoitteena suomalaisen tieteen edistäminen.


title: Apuraha

text: Valtion taiteilija-apurahan suuruus oli 1.2.2016 alkaen 1.2.2016 alkaen 1 692,45 euroa kuukaudessa.


title: Apuraha

text: Apuraha on yleisnimitys monenlaiselle taloudelliselle tuelle. Esimerkiksi Taiteen edistämiskeskus myöntää valtion 0,5–5-vuotisia taiteilija-apurahoja sekä kohdeapurahoja ja eri taidetoimikunnat jakavat muun muassa produktioavustuksia, matka-avustuksia ja laatutukia. Vuonna 2007 Taiteen keskustoimikunta myönsi tukea taiteelliseen työskentelyyn taiteilijoille, projekteihin taiteilijoille, työryhmille ja yhteisöille, sekä muille yhteisöille tukea yhteensä 20,4 miljoonaa euroa. Noin neljä prosenttia aktiivisista taiteilijoista saa kerrallaan valtion myöntämiä taiteilija-apurahoja.


title: Apuraha

text: Kalevi Kivistö ajoi läpi viisitoistavuotisten taiteilija-apurahojen järjestelmän, mutta Tytti Isohookana-Asunmaa korvasi ne viisivuotisilla ollessaan opetusministerinä.


title: Apuraha

text: Apurahoista ja avustuksista päättävät niitä myöntävien tahojen asiantuntijat. Taiteen edistämiskeskuksessa, valtion taidetoimikunnissa ja alueellisissa taidetoimikunnissa päätöksentekoelinten jäsenet ovat eri taiteenalojen ammattilaisia ja muita asiantuntijoita. Päätökset perustuvat vertaisarviointiin hakemusten taiteellisen laadun perusteella.


title: Apuraha

text: Suomessa on lukuisia tieteenalojen apurahoja jakavia säätiöitä.Apurahalla työskentely on määräaikaista, jolloin kyse ei ole työsuhteesta. Apurahalla työskentelevä hankkii itse MYEL-eläkevakuutuksensa Melasta ja maksaa MYEL-maksun. Vakuutusta on haettava kolmen kuukauden kuluessa apurahan alkamisesta.


title: Apuraha

text: Apurahansaajien, joille on myönnetty Suomesta taiteelliseen tai tieteelliseen toimintaan tarkoitettu apuraha on otettava MYEL-vakuutus. Vakuutusvelvollisuus koskee lain mukaan niitä Suomen sosiaaliturvan piiriin kuuluvia apurahansaajia, jotka ovat saaneet Suomesta myönnetyn työskentelyapurahan vuonna 2009 tai sen jälkeen. Vakuutusvelvollisuuden piirissä olevan apurahan tulee olla tarkoitettu vähintään neljän kuukauden taiteelliseen tai tieteelliseen työskentelyyn Suomessa ja määrältään sen on oltava vähintään 1 259,53 euroa, mikä vastaa vuosiansiona 3 778,59 euroa vuoden 2016 tasossa. Vakuutusvelvollisuus koskee sekä henkilökohtaisen apurahan saaneita, että työryhmässä apurahalla työskenteleviä.


title: Niilo Mäki Instituutti

text: Niilo Mäki instituutti (NMI) on Jyväskylässä toimiva oppimisvaikeuksien tutkimusyksikkö. NMI:n taustalla toimivat Jyväskylän yliopistosäätiö, Jyväskylän kaupunki ja Haukkalan lastenpsykiatrisen hoitolaitoksen kannatusyhdistys. Sen toimintaa ovat rahoittaneet mm. Sosiaali- ja terveysjärjestöjen avustuskeskus, Kela, STAKES, Opetushallitus, EU ja yksityislahjoittajat.


title: Niilo Mäki Instituutti

text: NMI tarjoaa koulutusta ja julkaisee NMI-Bulletin lehteä, kirjallisuutta sekä testi-/arviointimenetelmiä. Yhdessä Jyväskylän perheneuvolan kanssa NMI ylläpitää kouluikäisten lasten oppimisvaikeuksia tutkivaa ja kuntouttavaa Lastentutkimusklinikkaa.


title: Princess Ai

text: Princess Ai () on Misaho Kujiradōn kolmiosainen shōjo-mangasarja, joka pohjautuu Courtney Loven ja DJ Milkyn kirjoittamaan tarinaan. Sarjakuva kertoo muistinsa menettäneestä Ai-nimisestä tytöstä, joka herää hämmentyneenä Tokion kadulla ja joka lähtee selvittämään kuka hän on ja miksi hän on Tokiossa. Suomeksi sarjaa julkaisee Punainen Jättiläinen.


title: Princess Ai

text: Sarjalle luvattiin myös jatkoa: yksiosaiset "Rumors From The Other Side" (2008), "Encounters" (2009), strippikokoelma "Princess Ai of Ai Land" (2009) ja kolmiosainen jatkosarja "The Prism Of Midnight Dawn" (2009). Niistä "Rumors From The Other Side" ilmestyi tavallisesti ja "The Prism Of Midnight Dawn" alkoi ilmestyä nimellä "Keskiyön kajastus", mutta "Princess Ai of Ai Land" sekä "Encounters" peruttiin erimielisyyksien takia. Myöhemmin "Encounters" ilmestyi Pauna Media Groupilta nimellä "Princess Ai: Kohtaamisia".


title: Antti Hannikainen

text: Antti Juhana Hannikainen (18. heinäkuuta 1910 – 13. tammikuuta 1976) oli suomalainen lakimies, joka toimi oikeusministerinä Sukselaisen II hallituksessa 1959–1961, oikeuskanslerina vuosina 1961–1964 ja korkeimman oikeuden presidenttinä 1964–1975.


title: Antti Hannikainen

text: Vastavalmistuneena lakitieteen kandidaattina Hannikaisesta tuli Viipurin hovioikeuden ylimääräinen virkamies vuoden 1936 alussa. Samalla vuosikymmenellä hän hoiti myös Rannan tuomiokunnan tuomarin tehtäviä sekä toimi virkaatekevänä puheenjohtajana Viipurin maanjako-oikeudessa. Hannikainen harjoitti 1930-luvun lopulla myös asianajajan ammattia, ensin Aarne Aaltosen asianajotoimistossa Kuopiossa ja sittemmin omistamassaan Pentikäisen toimistossa Viipurissa. Tehtävät vaihtuivat siis uran alusta alkaen taajaan, ja samanaikaisesti tulessa tapasi olla vähintään kaksi rautaa.


title: Antti Hannikainen

text: Virkanimikkeet muuttuivat talvi- ja jatkosodan aikana: kapteeniksi ylennyt Hannikainen toimi sotatuomarina sekä lukuisissa hallinnollisissa tehtävissä, viimeiseksi sotaylioikeuden viskaalina 1943–1945. Lisäksi hän tuli sota-aikana eduskuntatyöhön eduskunnan oikeusasiamiehen sihteeriksi ja rauhan tultua eduskunnan suuren valiokunnan sihteeriksi. Oikeusasiamiehen varamies ja lainvalmistelukunnan jäsen hänestä tuli 1947. Hannikainen väitteli vuonna 1948 lakitieteen tohtoriksi tieteellisesti täysipainoisella, pidätysoikeutta käsittelevällä väitöskirjallaan.


title: Antti Hannikainen

text: Tammikuussa 1959 maalaisliittolainen Hannikainen nimitettiin V. J. Sukselaisen toisen hallituksen oikeusministeriksi.


title: Antti Hannikainen

text: Vuonna 1964 Hannikaisesta tuli korkeimman oikeuden presidentti. Tässä tehtävässä hän toimi lokakuuhun 1975 asti.


title: Mill Ends Park

text: Mill Ends Park on Guinnessin ennätysten kirjan mukaan maailman pienin puisto eli määrätty viheralue. Puisto perustettiin 17. maaliskuuta 1948 Pyhän Patrickin päivänä Portlandin kaupunkiin Oregonin osavaltioon irlantilaisten haltijoiden ("leprechaun") siirtomaaksi. Puisto on ympyrän muotoinen, pinta-alaltaan 0,3 neliömetriä ja se sijaitsee liikenteenjakajassa, johon alun perin piti tulla lyhtypylväs. Koska liikenteenjakajaa ei vuonna 1948 paikalle ilmaantunut, alkoi siinä kasvaa rikkaruohoja. Oregon Journal -lehden irlantilainen kolumnisti Dick Fagan istutti paikkaan kukkia ja nimesi sen lehtikolumninsa "Mill Ends" mukaan.


title: Mill Ends Park

text: Fagan on kuvaillut puistonsa syntytarinaa seuraavasti. Fagan katsoi ikkunasta alas ja näki haltijan kaivavan kuoppaa. Hän juoksi alas ja nappasi haltijan kiinni ja sai siltä yhden toivomuksen. Fagan toivoi omaa puistoa, mutta ei huomannut kertoa sen kokoa, joten haltija antoi hänelle kyseisen kuopan. Seuraavien vuosikymmenten aikana Fagan kuvaili hulluttelevissa kolumneissaan useasti puistoa ja siellä asuvaa ystäväänsä Patrick O'Toole -nimistä haltijaa.


title: Mill Ends Park

text: Fagan menehtyi syöpään 1969, mutta toiset jatkoivat puiston hoitamista sen jälkeen. Puisto sai virallisen puiston aseman Portlandin kaupungissa 1976. Vuonna 2006 puisto siirrettiin väliaikaisesti rakennustöiden tieltä Two World Trade Center Plazaan.


title: Lundin tuomiokirkko

text: Lundin tuomiokirkko () on tuomiokirkko Lundin kaupungissa, Skånen maakunnassa, eteläisessä Ruotsissa.


title: Lundin tuomiokirkko

text: Kirkkorakennus rakennettiin keskiajalla hiekkakivestä, noudattaen Lombardian ja Reinin-alueen romaanisen arkkitehtuurin tyylisuuntaa. Kirkon tornit kohoavat 55 metrin korkeuteen, kirkonkelloista vanhin on peräisin vuodelta 1513.


title: Lundin tuomiokirkko

text: Tuomiokirkossa on myös astronominen kello, "Horologium mirabile Lundense", joka on peräisin vuoden 1424 tienoilta. Kello sisältää kirkon uruista pienimmät, jotka soittavat päivittäin sävelmän "In dulci jubilo". Kirkossa on yhteensä kuudet urut. Suurimmat niistä on rakennettu vuosina 1932–1934, ja niissä on 102 äänikertaa ja 7074 pilliä. Urkujen rakentajana toimi tanskalainen yritys Marcussen & Søn.


title: Lundin tuomiokirkko

text: Kirkossa vierailee vuosittain 700 000 kävijää ja jumalanpalveluksissa 90 000.


title: Lundin tuomiokirkko

text: Paavi Franciscus vieraili tuomiokirkossa lokakuussa 2016 luterilaisten ja katolisten yhteisessä jumalanpalveluksessa. Vierailulla kunnioitettiin uskonpuhdistuksen 500-vuotista historiaa. 1100-luvulta peräisin olevalla tuomiokirkolla on myös katolinen tausta.


title: Matti Piipponen

text: Matti Piipponen (17. kesäkuuta 1894 – 6. toukokuuta 1980) oli korkeimman oikeuden presidentti vuosina 1963–1964.


title: Matti Piipponen

text: Valmistuttuaan ylioppilaaksi Joensuun klassillisesta lyseosta vuonna 1912 Piipponen lähti lukemaan lakia Helsinkiin ja suoritti oikeustutkinnon 1917. Hän solmi vuonna 1928 avioliiton Liisa Järnefeltin kanssa.


title: Matti Piipponen

text: Piipponen oli vasta 26-vuotias, kun hänet nimitettiin ylimääräiseksi virkamieheksi korkeimpaan oikeuteen. Hän toimi myös ylimääräisenä kopistina valtioneuvostossa ja 1921–1922 apulaisesittelijänä oikeusministeriössä. Hän oli 1935–1936 lainvalmistelukunnan nuorempi jäsen. Korkeimman oikeuden jäseneksi ja oikeusneuvokseksi Piipponen nimitettiin vuonna 1936. Sitä ennen hän oli ehtinyt toimia korkeimmassa oikeudessa ylimääräisenä esittelijänä ja notaarina sekä nuorempana ja vanhempana oikeussihteerinä. Helmikuussa 1963 Piipponen nimitettiin korkeimman oikeuden presidentiksi. Tässä virassa hän toimi vuoteen 1964 asti, jolloin hän saavutti virallisen eroamisiän ja jäi eläkkeelle.


title: Niilo Mäki

text: Niilo Johannes Mäki (14. joulukuuta 1902 Tampere – 27. joulukuuta 1968 Jyväskylä) oli suomalainen psykologi. Hän oli Suomen merkittävimpiä neuropsykologian ja erityispedagogiikan kehittäjiä. Vuonna 1936 hänet nimettiin Suomen ensimmäiseksi psykologian professoriksi (vt.) Jyväskylään Kasvatusopilliseen korkeakouluun. Vuosina 1948–1968 hän toimi Jyväskylän yliopistossa Pohjoismaiden ensimmäisenä erityispedagogiikan (ent. suojelu- ja parantamiskasvatusopin) professorina. Vuonna 1949 Niilo Mäki perusti professori Eero Hillbomin kanssa aivovammasairaalan.


title: Niilo Mäki

text: Mäki toimi korkeakoulun vararehtorina vuodesta 1952. Hänelle myönnettiin vuonna 1964 kasvatustieteen kunniatohtorin arvonimi.


title: Skaran tuomiokirkko

text: Skaran tuomiokirkko () on tuomiokirkko Skaran kaupungissa, Länsi-Götanmaalla, Ruotsissa. Tuomiokirkko on Ruotsin evankelis-luterilaisen kirkon Skaran hiippakunnan piispanistuin. Kirkkorakennus edustaa arkkitehtuurin goottilaista tyylisuuntaa. Ensimmäinen tunnettu tuomiokirkko Skarassa vihittiin käyttöön noin vuoden 1150 tienoilla, mutta löytöjen perusteella on todettu paikalla olleen kirkon jo 1000-luvulla. 1200-luvulla rakennettiin tuomiokirkon kuorin alla sijainnut romaaninen krypta uudestaan ja koko katedraali rakennettiin uudetsaan hakatusta hiekkakivestä goottilaiseen tyyliin. Vuosisatojen aikana kirkko on palanut useita kertoja.


title: Skaran tuomiokirkko

text: Kirkkoa restauroitiin 1800-luvun lopussa, jolloin sen goottilainen luonne palautettiin ja uusittiin tornit, joita oli madallettu tulipalon jälkeen vuonna 1719. Vuosien 1947-1949 restauroinnissa siustus vaihdettiin ja nykyinen barokkityylinen alttarimaalaus palautettiin paikalleen. Vuonna 1949 löydettiin ensimmäisen tuomiokirkon kryptan jäännökset. Viimeisin restaurointi on tehty vuonna 1999, jolloin kirkkosalia korotettiin ja pidennettiin.


title: Strängnäsin tuomiokirkko

text: Strängnäsin tuomiokirkko () on tuomiokirkko Strängnäsin kaupungissa, Södermanlandin maakunnassa, Ruotsissa. Kolmilaivainen, tiilinen kirkkorakennus edustaa arkkitehtuurin goottilaista tyylisuuntaa.


title: Strängnäsin tuomiokirkko

text: Strängnäs oli Södermanlandin piispanistuin ainakin 1100-luvun alusta ja sitä varten piti rakentaa tuomiokirkko. Ensimmäinen kirkko rakennettiin nykyisen kirkon paikalle puusta. Tiilikirkon rakennustyöt aloitettiin vuoden 1260 tienoilla ja se valmistui 1340-luvulla. 1300- ja 1400-luvuilla kirkkoa laajennettiin, kun sinne tehtiin kaksi kuoria ja torni. Muuta lisärakentamista kirkolle ei ole tehty, ainoastaan tulipalojen jälkeen on korjattu tornia ja kattoa.


title: Strängnäsin tuomiokirkko

text: Kirkontornin yläosa on peräisin 1740-luvulta. Saarnatuoli on puolestaan vuodelta 1789, ja sen on rakentanut ja suunnitellut Pehr Ljung aikakautta hallinneeseen kustavilaiseen tyyliin.


title: Strängnäsin tuomiokirkko

text: Kirkossa sijaitsee muun muassa Olivecrantz-suvun hautaholvi, jonne on Suomesta siirretty Haminan rauhan jälkeen Reuterholm-suvun Suomeen haudattujen jäsenten arkut, sekä myöhemmin Gustaf Adolf Reuterholm ja Charlotta Malm-Reuterholm.


title: Tenjinin metroasema

text: Tenjinin metroasema () on Fukuokan kaupungin Chūōn suuralueella sijaitseva metroasema. Asema on kahdeksas asema Kūkō-linjalla Meinohaman aseman päästä lukien. Asema avattiin 26. heinäkuuta 1981.


title: Tenjinin metroasema

text: Tenjinin asema sijaitsee Fukuokan keskustassa ja on kaupungin kiireisin asema. Aseman yhteydessä toimii Tenjin chikagai -kauppakatu, ja sieltä on suorat yhteydet moniin keskustan kauppa- ja liike-elämän keskuksiin. Yhden päivän aikana asemaa käyttää noin 59 000 ihmistä. Tenjinin asemalta on myös Chikagain kauppakadun kautta yhteys Tenjin-Minamin asemalle.


title: Tenjinin metroasema

text: Asema on rakennettu kahteen kerrokseen maan alle, joista ylimmässä on lipunmyynti, kauppoja sekä portit ja alemmalla laiturit.


title: Tenjinin metroasema

text: Tenjinin aseman läheisyydessä sijaitsevat muun muassa:


title: Västeråsin tuomiokirkko

text: Västeråsin tuomiokirkko () on tuomiokirkko Västeråsin kaupungissa, Västmanlandin maakunnassa, Ruotsissa. Kirkkoa alettiin rakentaa vuonna 1244, ja se on vihitty käyttöön vuonna 1271. Torni on vuodelta 1417. Samalla paikalla on sijainnut myös pienempi, harmaakivestä rakennettu tuomiokirkko.


title: Västeråsin tuomiokirkko

text: Kustaa Vaasan vanhin poika Eerik XIV on haudattu tuomiokirkkoon. Kirkontornia on koristanut vuorollaan keskiaikainen ja renessanssinen kärkiosa. Nykyinen kärkiosa on peräisin vuodelta 1695, ja se edustaa barokkia. Sen suunnittelijana toimi arkkitehti Nicodemus Tessin nuorempi, Nicodemus Tessin vanhemman poika.


title: Västeråsin tuomiokirkko

text: Kirkossa on Ruotsin tunnetuimman keskiaikaisen maalarin Albertus Pictorin seinämaalauksia 1400-luvulta.


title: Växjön tuomiokirkko

text: Växjön tuomiokirkko () on tuomiokirkko Växjön kaupungissa, Smålandin maakunnassa Etelä-Ruotsissa. Kirkkorakennus tunnetaan varsinkin kahdesta ohuesta, kuparisesta tornistaan.


title: Växjön tuomiokirkko

text: Kirkon alta tehtyjen löytöjen perusteella paikalla on sijainnut puukirkko 1000-luvun puolivälissä. Se korvattiin 1160-luvulla kivikirkolla, jota on laajennettu. 1200-luvulla kuoria pidennettiin itään päin ja rakennettiin laivat ja 1300-luvulla lisättiin sakaristo, kappeli ja sivulaivat. 1400-luvun loppupuolella tehtíin suuria muutoksia: torneja korotettiin ja kirkon eri osien päälle tehtiin tiiliholvi. Vuonna 1740 kirkkoon osui salama, joka tuhosi tornin ja isoja osia sisätiloista. Sen jälkeen purettiin myöhäiskeskiaikainen asehuone pohjoisen sivulaivan ulkopuolelta.


title: Växjön tuomiokirkko

text: Restaurointi toteutettiin vuosina 1849-1854, jolloin esimerkiksi purettiin varhaiskeskiaikainen sakaristo kuorin pohjoispuolelta. Vuosien 1898-1899 restauroinnissa kuorin eteläpuolella oleva lisärakennus muutettiin sakaristoksi ja tehtiin koristemaalauksia kirkon sisätiloihin. Restauroinnissa 1957-1960 kirkko sai nykyisen ulkonäkönsä.


title: Växjön tuomiokirkko

text: Alttari, saarnatuoli ja kastemalja ovat vuodelta 1959 ja niiden suunnittelusta on vastannut Jan Brazda. Brazda on myös yhdessä Bo Beskowin kanssa vastannut muistakin kirkon somisteista.


title: Sohvanvaltaajat

text: Sohvanvaltaajat ("The Royle Family") on Granada Televisionin tuottama ja BBC:n esittämä brittiläinen tilannekomediasarja. Sarjaa esitettiin alun perin kolme kautta vuosina 1998–2000. Kuusi vuotta sarjan päättymisen jälkeen tehtiin erikoisjakso "Saban kuningatar" ("The Queen of Sheba"), joka ensiesitettiin lokakuussa 2006. Myöhemmin on tehty vielä erikoisjaksot "Uusi sohva" ("The New Sofa"), joka ensiesitettiin joulukuussa 2008, "The Golden Egg Cup", joka ensiesitettiin joulukuussa 2009, ja "Joe's Crackers", joka ensiesitettiin joulukuussa 2010. Nämä jaksot ja kausien kaksi ja kolme päätteeksi esitetyt joulun erikoisjaksot mukaan lukien sarjaa on tehty yhteensä 24 jaksoa. Sarjaa käsikirjoittivat pääasiassa Caroline Aherne ja Craig Cash, jotka myös näyttelivät sarjassa.


title: Sohvanvaltaajat

text: "Sohvanvaltaajien" kaikkien jaksojen tapahtumapaikkana on Roylen perheen koti. Kamera ei kuvaa lainkaan tapahtumia perheen kodin ulkopuolella paitsi vuosien 2006, 2008 ja 2009 erikoisjaksoissa. Perheen jäsenet eivät tee sarjassa juuri muuta kuin katsovat televisiota, naljailevat toisilleen, syövät, juovat tai tupakoivat. Sarja on kuvattu yhdellä kameralla lle eikä sarjassa ole studioyleisöä eikä naururaitaa.


title: Sohvanvaltaajat

text: Vuonna 2000 Britannian elokuvainstituutti (British Film Institute, BFI) järjesti alan ammattilaisten keskuudessa äänestyksen sadasta kaikkien aikojen parhaasta brittiläisestä televisio-ohjelmasta. "Sohvanvaltaajat" sijoittui listalla sijalle 31. BBC:n kyselyssä parhaasta brittiläisestä tilannekomediasta, joka toteutettiin vuonna 2004 puhelin-, tekstiviesti ja internet-äänestyksenä, sarja sijoittui yhdeksänneksitoista.


title: Sohvanvaltaajat

text: Sarjan tunnuskappale on Oasis-yhtyeen "Half the World Away", joka on julkaistu yhtyeen singlen "Whatever" B-puolella ja kokoelma-albumeilla "The Masterplan" ja "Stop the Clocks".


title: Sohvanvaltaajat

text: "Sohvanvaltaajat" keskittyy työväenluokkaisen, Englannin Manchesterissä asuvan Roylen perheen elämään. Perheen isä Jim (Ricky Tomlinson) on joutunut työttömäksi jo vuosia ennen sarjan tapahtumien alkua. Hän on luonteeltaan laiska ja äkkipikainen. Jim päättää lauseensa usein sanoihin "my arse", josta muodostui sarjan tunnetuin lentävä lause. Jimin vaimo Barbara (Sue Johnston) työskentelee osa-aikaisesti paikallisessa leipomossa. Hän hoitaa selvästi suuremman osan perheen kotitöistä kuin miehensä ja sovittelee usein muiden perheen jäsenten välisiä riitoja.


title: Sohvanvaltaajat

text: Denise Best (o.s. Royle, esittäjä Caroline Aherne) on Jimin ja Barbaran neuroottinen tytär. Hössöttävänä, ahneena ja laiskana esitetty Denise on työtön ja hän viettää aikaansa useimmin kotisohvalla television ääressä tai paikallisessa The Feathers -pubissa. Denisellä on puoliso Dave (Craig Cash), jonka kanssa hän menee naimisiin sarjan ensimmäisellä kaudella. Sarjan toisella kaudella Denise ja Dave saavat pojan, joka nimetään Davidiksi isänsä mukaan. Vuoden 2006 erikoisjaksossa Denise odottaa perheelle toista lasta.


title: Sohvanvaltaajat

text: Jimin ja Barbaran nuorempi lapsi on Antony Royle (Ralf Little). Hänellä on vaikeuksia pitää puoliaan ja Antony joutuukin usein muiden perheen jäsenten komenneltavaksi. Sarjan aikana hän tapaa rikkaan Emma Kavanagh'n (Sheridan Smith), jonka kanssa hän alkaa seurustella. Sarjan kolmannen kauden aikana Emma alkaa odottaa heille yhteistä lasta. Erikoisjaksossa "The Queen of Sheba" heidän poikansa Lewis on muutaman vuoden ikäinen ja paljastuu, että Antony ja Emma eivät ole enää yhdessä.


title: Sohvanvaltaajat

text: Perheeseen kuuluu myös Barbaran äiti Norma Speakman (Liz Smith). Norma ja hänen vävynsä Jim eivät pidä toisistaan ja näyttävät tämän avoimesti. Hän asuu toisella puolella kaupunkia, mutta vuoden 2006 erikoisjaksossa hän asuu Roylen perheen kotona, jossa vanhuudenheikosta isoäidistä pidetään huolta. Jakson loppupuolella hänet löydetään tajuttomana ja viedään sairaalaan. Hän kuolee jakson lopussa.


title: Sohvanvaltaajat

text: Mary ja Joe Carroll (Doreen Keogh ja Peter Martin) ovat Roylen perheen naapureita. Mary on hyvin eloisa persoona ja näin täysi vastakohta Joelle, joka on useimmiten hiljainen ja tylsänpuoleinen. Heillä on yksi lapsi, Cheryl (Jessica Stevenson), joka on Denisen ystävä. Pullea Cheryl on jatkuvasti erilaisilla laihdutuskuureilla, joissa hän kuitenkin aina epäonnistuu.


title: Sohvanvaltaajat

text: Sarjan muita nähtäviä vakihahmoja ovat Antonyn paras ystävä Darren Sinclair-Jones (Andrew Whyment) ja Jimin paras ystävä Twiggy (Geoffrey Hughes). Lisäksi sarjassa on joitakin hahmoja, jotka mainitaan usein nimeltä, mutta joita ei näytetä sarjan aikana, kuten Daven vanhemmat ja Beverly Macca, Daven entinen tyttöystävä.


title: Tove Torvalds

text: Tove Torvalds, o.s. Monni, on kuusinkertainen karaten Suomen mestari, koulutukseltaan lastentarhanopettaja. Hän avioitui Linux-käyttöjärjestelmän luojan Linus Torvaldsin kanssa vuonna 1997. He tutustuivat opiskellessaan Helsingin yliopistossa 1990-luvun alussa, kun Linus Torvalds veti tietotekniikkakurssia. Heillä on kolme tytärtä (s. 1996, 1998 ja 2000).


title: SIMH

text: SIMH on emulaattoriohjelmisto, joka emuloi useita vanhoja tietokoneita, pääsääntöisesti minitietokoneita. Se on saatavilla Microsoft Windowsille, Linuxille, Mac OS X:lle, BSD-varianteille, OpenVMS:lle sekä joillekin muille käyttöjärjestelmille. Emulaattoria kehittää ja ylläpitää Bob Supnik, entinen Digital Equipment Corporationin insinööri, joka johti aikoinaan muun muassa yhtiön Alpha-projektia. Emulaattori perustuu vanhaan järjestelmäemulaattoriin nimeltään MIMIC, joka kirjoitettiin alun perin 1960-luvulla. SIMH:n viimeisin toukokuussa 2012 julkaistu versio on 3.9-0. Lisäksi on GitHubissa tarjolla 4.0 Beta-versio.


title: SIMH

text: Data General:


title: SIMH

text: Digital Equipment Corporation:


title: SIMH

text: GRI Corporation:


title: SIMH

text: IBM:


title: SIMH

text: Interdata (Perkin-Elmer):


title: SIMH

text: Hewlett-Packard:


title: SIMH

text: Honeywell:


title: SIMH

text: MITS:


title: SIMH

text: Royal-Mcbee:


title: SIMH

text:
Scientific Data Systems:
Kehitteillä olevassa SIMH 4.0 Beta-versiossa ovat mukana lisäksi:


title: Kalmarin merenkulkumuseo

text: Kalmarin merenkulkumuseo on ruotsalaisen rannikkokaupungin Kalmarin keskustassa sijaitseva museo, joka on keskittynyt esittelemään Kalmarin merenkulkualan historiaa. Se avattiin 28. marraskuuta vuonna 1942, ja nykyään siellä on yli 5 000 näyttelyesinettä.


title: Kalmarin merenkulkumuseo

text: Vuonna 1934 perustettu Kalmar Sjöfartsförening keräsi kokoelmia Kalmar Navigationsskola -koulun kellariin ja kokoelmien kasvaessa perustettiin Kalmarin merenkulkumuseo samana vuonna 15. joulukuuta. Tilapäiset tilat saatiin Kalmarin linnasta ja yhdessä Kalmar Fornminnesföreningin kanssa avattiin näyttely 23. heinäkuuta 1936. Edelleen osa kokoelmista sijaitsi Sjömanshusetin kellarissa, mutta sodan takia sitä tarvittiin vestönsuojaksi ja siksi kesällä 1940 piti vuokrata tilat Södra Långgatanilta talosta, joka on sittemmin purettu.Museon kokoelmat sijaitsevat nykyisin rakennuksessa, jonka merenkulkumuseo pystyi ostamaan laivanvarustajan lesken Martina Lundgrenin lahjoittaman 100 000 Ruotsin kruunun arvoisen lahjoituksen turvin.


title: Kalmarin korkeakoulu

text: Kalmarin korkeakoulu () oli ruotsalaisessa rannikkokaupungissa Kalmarissa sijainnut korkeakoulu. Se perustettiin vuonna 1977 ja yhdistettiin vuonna 2010 Växjön yliopiston kanssa Linné -yliopistoksi (Linnéuniversitetet)


title: Mariestadin kunta

text: Mariestadin kunta () on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Mariestad.


title: Mariestadin kunta

text: Kunnan maapinta-ala on 602,47 neliökilometriä (1.1.2016) ja asukasluku 24 043 henkeä (31.12.2015).


title: Mariestadin kunta

text: Kunnassa sijaitsee Djurön kansallispuisto.


title: Mariestadin kunta

text: Vuonna 2007 kunnassa oli 169,09 km² peltoa, joten saman ajankohdan maapinta-alaan vertaamalla saadaan peltojen osuudeksi 28,1 prosenttia kunnan maapinta-alasta.


title: Mariestadin kunta

text:
Vuonna 1887 Hassle, Berga och Färedin maalaiskunta jaettiin kolmeen osaan, jolloin kukin seurakunta muodosti oman maalaiskuntansa. Hassle ja Berga yhdistettiin jälleen vuonna 1924 Hassle-Berga-Enåsan maalaiskunnaksi. Vuoden 1952 kuntauudistuksessa muodostettiin neljä "suurkuntaa":
Lisäksi Mariestadin kaupunkiin liitettiin Leksbergin maalaiskunta. Vuonna 1971 muodostettiin nykyinen Mariestadin kunta yhdistämällä kaupunki ja edellä mainitut neljä maalaiskuntaan.


title: Mariestadin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 569 Suomessa syntynyttä, mikä vastasi 2,4 prosenttia kunnan väestöstä.


title: Mariestadin kunta

text: Vielä vanhempien vuoden 1984 lopun tietojen mukaan 5,9 prosenttia kunnan asukkaista oli ulkomailla syntyneitä. Tuolloin kunnassa asui 774 Suomessa syntynyttä, mikä vastasi 3,2 prosenttia kunnan väestöstä.


title: Mariestadin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 179 573 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 83 000 kruunua.


title: Mariestadin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Mariestadin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Mariestadin kunta

text: Kunnassa on 5 taajamaa, joiden osuus kunnan väestöstä vuoden 2010 lopussa oli 76,5 prosenttia. Taajamien ulkopuolella asui tuolloin 5 589 asukasta. Seuraavassa on lueteltu kunnan alueella sijaitsevat taajamat väkilukuineen:


title: Mariestadin kunta

text: Kunnan keskustaajama on lihavoitu.


title: Mariestadin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Mariestadin kunta

text: Luettelossa mainituista taajamista Radbyn on sittemmin kasvanut yhteen Mariestadin taajaman kanssa.


title: Mariestadin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Mariestadin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Mariestadin kunnanvaltuustossa vuodesta 1973 lähtien.


title: Mariestadin kunta

text: Vuodesta 2016 alkaen kunta on jaettu seuraaviin piireihin:


title: Mariestadin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Mariestadin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Skaran kunta

text: Skaran kunta () on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Skara.


title: Skaran kunta

text: Kunnan maapinta-ala on 428,62 neliökilometriä (1.1.2016) ja asukasluku 18 711 henkeä (31.12.2015).


title: Skaran kunta

text: Paikkakunnan ikoni on Skarassa sijaitseva Skaran tuomiokirkko. Kunnassa on sijainnut Varnhemin luostari, josta on jäljellä vain raunioiden ympäröimä luostarikirkko.


title: Skaran kunta

text: Vuonna 2007 kunnassa oli 151,15 km² peltoa, joten saman ajankohdan maapinta-alaan vertaamalla saadaan peltojen osuudeksi 34,3 prosenttia kunnan maapinta-alasta.


title: Skaran kunta

text: Vuoden 1862 kunnallislakien astuessa voimaan alueella sijaitsi Skaran kaupunki ja suuri joukko maalaiskuntia. Vuonna 1889 Norra Ving, Stenum och Skärvin maalaiskunta jaettiin kolmeen osaan Norra Vingin, Stenumin ja Skärvin maalaiskunniksi. Vuonna 1934 Skaran maalaiskunta liitettiin kaupunkiin.


title: Skaran kunta

text:
Vuoden 1952 kuntauudistuksessa muodostettiin kolme "suurkuntaa":
Skaran kaupunkiin uudistus ei vaikuttanut. Vuonna 1971 muodostettiin nykyinen Skaran kunta yhdistämällä Skaran kaupunki, Ardalan ja Vallen maalaiskunnat sekä Bjärkan alue jaetusta Gudhemin maalaiskunnasta.


title: Skaran kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 137 Suomessa syntynyttä, mikä vastasi 0,7 prosenttia kunnan väestöstä. Vielä vanhempien vuoden 1984 lopun tietojen mukaan 3,2 prosenttia kunnan asukkaista oli ulkomailla syntyneitä. Tuolloin kunnassa asui 135 Suomessa syntynyttä, mikä vastasi 0,8 prosenttia kunnan väestöstä.


title: Skaran kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 185 790 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 62 000 kruunua.


title: Skaran kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Skaran kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Skaran kunta

text: Kunnassa on 5 taajamaa, joiden osuus kunnan väestöstä vuoden 2010 lopussa oli 74,8 prosenttia. Taajamien ulkopuolella asui tuolloin 4 624 asukasta. Seuraavassa on lueteltu kunnan alueella sijaitsevat taajamat väkilukuineen:


title: Skaran kunta

text: Kunnan keskustaajama on lihavoitu.


title: Skaran kunta


title: Skaran kunta

text: Asteriski (*) tarkoittaa, että pientaajama kuuluu osittain toiseenkin kuntaan. Myråsen kuuluu osin myös Götenen kuntaan.


title: Skaran kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Skaran kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Skaran kunnanvaltuustossa vuodesta 1973 lähtien.


title: Skaran kunta

text: Vuodesta 2016 alkaen kunta on jaettu seuraaviin piireihin:


title: Skaran kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Skaran kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Hercules (emulaattori)

text: Hercules on IBM:n suurtietokoneiden emulaattori, joka kykenee emuloimaan System/370-, ESA/390- ja zSeries-sarjojen koneita. Se on saatavilla ainakin Linuxille, Microsoft Windowsille sekä Mac OS X:lle ja on avoimen lähdekoodin QPL-lisenssin alainen. Emulaattorin kehittämisen aloitti suurkoneohjelmoija Roger Bowler vuonna 1999. Nykyään ohjelmistoa ylläpitää Jay Maynard.


title: Rodrigues

text: Rodrigues on yksi Intian valtameressä sijaitsevista Maskareenien saarista. Se on hallinnollisesti osa Mauritiuksen tasavaltaa. Rodrigues sijaitsee noin 560 kilometrin päässä Mauritiuksesta itään. Portugalilaisen Diogo Rodriguesin mukaan nimetyn saaren korkein kohta on noin 355 metriä merenpinnan yläpuolella.


title: Rodrigues

text: Rodriguesin pääkaupunki on sen pohjoisrannikolla sijaitseva Port Mathurin. Saaren pinta-ala on 104 km² ja väkiluku noin 37 570. Rodrigues on arviolta 1–4 miljoonan vuoden ikäinen tuliperäinen saari. Saarella esiintyy useita endeemisiä kasvi- ja eläinlajeja. Vuonna 1992 sieltä löydettiin peittyvästi periytyvä Rodriguesin sokeus.


title: Mohr–Tranebjaergin oireyhtymä

text: Mohr–Tranebjaergin oireyhtymä on oireisto, jolle leimallista on etenevä kuurosokeus. Taudinkuvaan kuuluu lisäksi dystoniaa (lihasjänteyshäiriö), kehitysvammaisuutta ja luumurtumia.


title: Mohr–Tranebjaergin oireyhtymä

text: Mohr–Tranebjaergin oireyhtymä heikentää potilaansa elinajanodotetta. Hiljattainen kuuroutuminen ja sokeutuminen alkaa varhaislapsuuden aikana, yleensä kuitenkin niin myöhään, että puheen oppiminen ei esty. Oireisto havaittiin ensimmäistä kertaa Norjassa.


title: Mohr–Tranebjaergin oireyhtymä

text: Mohr–Tranebjaergin oireyhtymä periytyy X-kromosomin välityksellä, ja sitä on tavattu vain miehillä.


title: Artsin oireyhtymä

text: Artsin oireyhtymä on X-kromosomin kautta peittyvästi periytyvä oireisto, jonka hollantilaiset tutkijat kuvasivat vuonna 1993.


title: Artsin oireyhtymä

text: Artsin oireyhtymälle ominaista on kuurosokeus tai vaikea kuulonäkövammaisuus, tasapainohäiriöt, neliraajahalvaus, henkinen kehitysvammaisuus, lihasvelttous, refleksittömyys ja surkastunut näköhermo. Syndrooma johtaa myös ennenaikaiseen kuolemaan, joka yleensä tapahtuu jo varhaislapsuudessa.


title: Artsin oireyhtymä

text: Artsin oireyhtymästä kärsivillä on monesti nielemis- ja hengittämisvaikeuksia.


title: Artsin oireyhtymä

text: Miehillä taudin ennuste on yleensä huomattavasti huonompi kuin naisilla, joilla taudinkuva saattaa rajoittua jopa vain kuulon heikkenemiseen aikuisiällä.


title: Beckwith–Wiedemannin oireyhtymä

text: Beckwith–Wiedemannin oireyhtymä on ylikasvuoireyhtymä, johon kuuluvat lisäksi muun muassa matala verensokeri, haiman ja kielen poikkeuksellinen suurikokoisuus sekä toisinaan takaraivon poikkeamat. Nopeutunut pituuskasvu alkaa heti syntymästä, mutta hidastuu vähitellen.


title: Beckwith–Wiedemannin oireyhtymä

text: Vammautuneiden henkinen kehitys on pääsääntöisesti normaalia. Joskus saattaa kuitenkin esiintyä kehitysvammaisuutta, sillä verensokerin huomattava mataluus aiheuttaa toisinaan mikrokefaliaa, pienipäisyyttä, ja hidastaa aivojen kehittymistä. Oireyhtymästä kärsivistä kuitenkin vain arviolta 4 % on keskitasoisesti tai vaikeasti kehitysvammaisia. Hieman yleisempää on synnynnäinen sydänvika. Harvoin esiintyy liikasormisuutta ja synnynnäisiä kasvaimia.


title: Beckwith–Wiedemannin oireyhtymä

text: Oireyhtymä nostaa tiettyjen syöpien, varsinkin Wilmsin tuumorin (nefroblastooman) riskiä. Oireyhtymä myös liittyy sekä hepato- että pankreatoblastoomaan.


title: Beckwith–Wiedemannin oireyhtymä

text: Beckwith–Wiedemannin oireyhtymän aiheuttaa geenivirhe. Useimmiten mutaatiot ovat satunnaisia, mutta 15 % tapauksista oireyhtymä on vallitsevasti periytyvä. On arvioitu, että Beckwith–Wiedemannin oireyhtymästä kärsii arviolta yksi ihminen noin 13 700:sta.


title: Beckwith–Wiedemannin oireyhtymä

text: Oireiston kuvasi ensimmäisenä Hans-Rudolf Wiedemann vuonna 1964.


title: Suomen Pörssisäätiö

text: Suomen Pörssisäätiö on perustettiin vuonna 1985, jolloin sen tehtäväksi määriteltiin arvopaperisäästämisen ja arvopaperimarkkinoiden edistäminen. Säätiön toimintaa johtaa hallitus, jonka jäsenet valitaan kolmeksi vuodeksi kerrallaan.


title: Suomen Pörssisäätiö

text: Suomen Pörssisäätiö on puolueeton yhteisö, joka rahoittaa toimintansa Pörssitalo Oy:n vuokratuloilla.


title: Suomen Pörssisäätiö

text: Pörssisäätiö pyrkii siihen, että yrityksillä on mahdollisuus hankkia riskipääomaa luotettavilla, valvotuilla ja tehokkailla markkinoilla, joilla vallitsevat mahdollisimman hyvät kaupankäynnin edellytykset ja joilla on tarjolla monipuolisia ja kiinnostavia sijoituskohteita.


title: Suomen Pörssisäätiö

text: Säätiö työskentelee sijoittajainformaation tason kohottamiseksi. Säätiö pyrkii myös vaikuttamaan siihen, että sijoitustoiminnan verotukselliset ja lainsäädännölliset edellytykset säilyvät kohtuullisina.


title: Suomen Pörssisäätiö

text: Pörssisäätiö tekee arvopaperimarkkinoita tunnetuksi omien julkaisujensa, tutkimuksen, koulutustoiminnan ja arvopaperimarkkinoita käsittelevien tilaisuuksien ja tapahtumien avulla.


title: Suomen Pörssisäätiö

text: Säätiö julkaisee suurelle yleisölle tarkoitettuja oppaita, joissa esitellään sijoittamisen peruskäsitteitä, eri arvopaperilajeja sekä sijoitusten verotusta. Oppilaitosten käyttöön säätiö tuottaa opettajille tarkoitettua aineistoa.


title: Suomen Pörssisäätiö

text: Säätiö järjestää keväisin ja syksyisin Pörssi-iltoja eli yksityissijoittajille tarkoitettuja tilaisuuksia. Arvopaperimarkkinoiden ammattilaisille, tiedotusvälineille ja julkisesti noteeratuille yhtiöille Pörssisäätiö järjestää koulutustilaisuuksia ja toimittaa julkaisuja.


title: Suomen Pörssisäätiö

text: Suomen Pörssisäätiö myöntää vuosittain apurahoja. Apurahat myönnetään etupäässä maisterin tutkinnon jälkeisiin, pörssialaa koskeviin tutkimuksiin ja jatko-opintoihin.


title: Suomen Pörssisäätiö

text: Vuonna 2010 apurahan saivat:


title: Suomen Pörssisäätiö

text:
KTM Tuomo Haapalainen, Oulun yliopisto, tutkimukseen
Gambling with the House Money in the Stock Market (5 000€)


title: Suomen Pörssisäätiö

text:
KTM, tutkija Emilia Peni, Vaasan yliopisto, tutkimukseen
Naisjohtajuuden vaikutus yrityksen taloudelliseen tilanteeseen ja tilinpäätöksen laatuun (5 000€)


title: Suomen Pörssisäätiö

text:
FK, tutkija Johanna Pentikäinen, Aalto yliopisto, tutkimukseen
Suomalaisten osakesijoittajien vastuullisuutta koskevat näkemykset (5 000€)


title: Hydrokefalus

text: Hydrokefalus (, aiemmin ""vesipää"") on synnynnäinen tai hankinnallinen aivojen nestekierron häiriö, jossa liika neste johtaa kallonsisäiseen paineeseen ja laajentuneisiin aivokammioihin.


title: Hydrokefalus

text: Suomessa syntyy vuosittain kuutisenkymmentä lasta, joilla todetaan hydrokefaliaa. Tällöin syynä voi olla esimerkiksi keskushermoston kehityshäiriö, hapenpuute tai infektiosairaus.


title: Hydrokefalus

text: Lapsilla vesipään tavallisin syy on meningomyeloseele, aikuisilla esimerkiksi aivokasvain tai aivokuume.


title: Hydrokefalus

text: Hydrokefaluksen oireita ovat päänsärky, kouristelu, pahoinvointi, oksentelu, alentunut tajunnantaso ja joskus esimerkiksi CP-vammaisuus ja näköhäiriö. Oireet riippuvat myös paineen tasosta, ja joskus vesipää aiheuttaa ainoastaan tasapaino-ongelmia, psykomotoriikan häiriöitä, muistiongelmia ja virtsan karkailua.


title: Hydrokefalus

text:
Pahimmillaan hydrokefalus on hengenvaarallinen oire. Tällöin turvaudutaan leikkaushoitoon. Meningomyeloseele-henkilöillä vesipää hoidetaan asentamalla potilaalle suntti, joka vie ylimääräisen nesteen sivuaivokammioista potilaan vatsaonteloon. Potilaan selviytymisennuste riippuu muun muassa vesipäisyyden aiheuttajasta. Joissakin tapauksissa on potilas menettänyt näkönsä, mutta se on erittäin harvinaista.
Hydrokefaluksen kokee alle 16-vuotiaista arviolta kahdeksan 10 000:sta.


title: Myoklonusepilepsia

text: Myoklonusepilepsia eli Ramsay-Huntin oireyhtymä on peittyvästi periytyvä oireyhtymä, jonka aiheuttaa kromosomin 21 geenivirhe.


title: Myoklonusepilepsia

text: Taudinkuvaan kuuluu tahatonta lihasnyintää ja epileptisyyttä. Syndrooma on synnynnäinen ja alkaa oireilla tavallisesti 6–13-vuotiaasta. Oireet ovat joillakin niin voimakkaita, että joudutaan turvautumaan liikuntavammaisten apuvälineisiin.


title: Myoklonusepilepsia

text: Jos vanhemmilla on yksi myoklonusepileptikkolapsi, heillä on noin 25 % riski saada toinen. Oireisto lyhentää potilaansa elinajanodotetta. Tavalliseen myoklonukseen ei kuulu epilepsiaa.


title: Pohjoinen epilepsia

text: Pohjoinen epilepsia on peittyvästi periytyvä oireyhtymä, johon kuuluu etenevää epileptisyyttä ja kehitysvammaisuutta.


title: Pohjoinen epilepsia

text: Usein epileptiset kouristelukohtaukset alkavat 5–10 vuoden iässä. Kohtausten esiintymistiheys kasvaa murrosikään mennessä, mutta alkaa sitten vähetä, ja tyypillisesti kohtaukset loppuvat suunnilleen 35-vuotiaana. Oireilun aiheuttaa vaurio kahdeksannessa kromosomissa (geenikarttamerkintä 8pter-p22).


title: Pohjoinen epilepsia

text: Pohjoinen epilepsia on pohjoissuomalaista tautiperintöä, ja sen kuvasivat ensimmäisinä neljä suomalaista tutkijaa (Aune Hirvasniemi, H. Lang, Anna-Elina Lehesjoki ja Jaakko Leisti) vuonna 1994. Vuonna 2004 pohjoisesta epilepsiasta kärsi yksi 176 000 suomalaisesta.


title: Testify

text: Testify on yhdysvaltalaisen Rapcore yhtye P.O.D.:n kuudes studioalbumi. Albumi äänitettiin vuonna 2005 ja julkaistiin vuonna 2006. Albumi floppasi myyntiodotuksiin nähden, ja tämä saattoi yhtyeen huonoihin väleihin levy-yhtiönsä Atlantic Recordsin kanssa. Tämä johti lopulta yhtyeen lähtöön Atlanticilta.


title: Testify

text: Albumi nousi Yhdysvalloissa Billboard 200 -listan yhdeksännelle sijalle.


title: Stüve–Wiedemannin oireyhtymä

text: Stüve–Wiedemannin oireyhtymä on peittyvästi periytyvän tai satunnaisen geenivirheen aiheuttama oireyhtymä.


title: Stüve–Wiedemannin oireyhtymä

text: Stüve–Wiedemannin piirteitä ovat mm. luiden kehityshäiriöt, lyhytkasvuisuus, nielemisvaikeudet, kuumeilu ja lievä kehitysvammaisuus. Useimmissa tapauksissa potilas ei rajujen kuumejaksojensa vuoksi elä aikuisikään saakka.


title: Stüve–Wiedemannin oireyhtymä

text: Oireisto sai nimensä Annemarie Stüveltä ja Hans-Rudolf Wiedemannilta, jotka kuvasivat sen vuonna 1971.


title: Formula 1 -kausi 1979

text: Formula 1 -kausi 1979 oli 30. Formula 1 -kausi. Se alkoi 21. tammikuuta ja päättyi 7. lokakuuta 1979 15. kilpailun jälkeen. Mestaruuden voitti tasaisuutensa ansiosta Ferrarin Jody Scheckter, joka voitti kauden aikana kolme osakilpailua.


title: Kohiman taistelu

text: Kohiman taistelu oli toisen maailmansodan aikana Burman hallinnasta käyty ratkaisutaistelu, jossa torjuttiin japanilaisten U Go -operaation Intialle aiheuttama uhka. Koillis-Intiassa Kohiman kaupungin hallinnasta käyty taistelu alkoi 4. huhtikuuta ja se päättyi 22. kesäkuuta 1944.


title: Kohiman taistelu

text: Taistelu voidaan jakaa kolmeen osaan. Japanilaisten pyrkimyksiin 4.-16. huhtikuuta vallata Kohiman harjanne, mitä vaihetta hallitsi piiritetyn Imphalin huoltotien hallinnasta käydyt taistelut. Huhtikuun puolivälissä Kohiman varuskunta saatiin vapautettua ja 18. huhtikuuta alkoi liittoutuneiden vastahyökkäys, joka päättyi 13. toukokuuta. Japanilaiset luopuivat harjanteesta, mutta hallitsivat edelleen Kohimasta Imphaliin johtanutta tietä. Liittoutuneet seurasivat 16. toukokuuta - 22. kesäkuuta alueelta vetäytyvien japanilaisjoukkojen jäänteitä avaten tien uudelleen. Taistelut päättyivät tien avauduttua ja Imphalin piirityksen rauettua 22. kesäkuuta.


title: Kohiman taistelu

text:
Japanilaisten operaatio U-Go oli suunnitelma, jolla oli tarkoitus alun perin estää brittiläisen IV armeijakunnan vuoden 1944 operaatiot Burmaa miehittäneitä japanilaisjoukkoja vastaan hyökkäämällä Intian rajalla olevaan Imphaliin. Japanin 15. armeijan komentaja kenraaliluutnantti Renya Mutaguchi laajensi operaatiota Intian valtaukseksi. Suunnitelman mukaan Japanin 31. divisioonan piti vallata Kohima ja siten eristää Imphal. Mutaguchin suunnitelman mukaan divisioonan piti jatkaa Kohiman valtauksen jälkeen merkittävään rautateiden päätepisteeseen ja huoltotukikohtaan Dimapuriin.
Japanin 31. divisioona ylitti 15. maaliskuuta 1944 Chindwin-joen lähellä Homalinia, minkä jälkeen se eteni lähes satakilometriä leveänä rintamana viidakkopolkuja luoteeseen. Vasemmalla siivellä edennyt kenraalimajuri Shigesaburo Miyazakin 58. rykmentti törmäsi Imphalista pohjoiseen kulkenutta reittiä vartioivaan intialaisosastoon 20. maaliskuuta. Intialaiset kuuluivat prikaatikenraali Maxwell Hope-Thompsonin komentamaan Intian 50. laskuvarjoprikaatiin, jonka esikunta sijaitsi Sangshakissa. Vaikka Shangshak ei ollutkaan 58. rykmentin tavoitteena päätti Miyazaki tuhota kohtaamansa vihollisen. Sangshakista taisteltiin kuusi päivää, jonka jälkeen laskuvarjoprikaati vetäytyi taistelusta japanilaisten saatua vahvistuksia. Taistelun seurauksena japanilaisrykmentti, jolla oli ollut lyhin tie Kohimaan, menetti viikon.


title: Kohiman taistelu

text: Taisteluiden kuluessa brittiläisen 14. armeijan komentajalle kenraaliluutnantti William Slimille oli selvinnyt kokonaisen divisioonan hyökkäävän Kohimaan, jonne pääsyä oli pidetty alueen vaikeakulkuisuuden vuoksi lähes mahdottomana. Liittoutuneet olivat kiireesti täydentäneet Imphalin rintamaa, jonne oli siirretty muun muassa lentokonekuljetuksin Intian 5. divisioona. Divisioona oli juuri osallistunut kiivaisiin taisteluihin Arakanin alueella. Armeija ei kyennyt täydentämään Kohiman alueen joukkoja ja Slim pyysi apua 11. armeijaryhmältä, joka lähetti rautateitse 23. prikaatin Dimapurin pohjoispuolelle.


title: Kohiman taistelu

text: Kohimalla sijaitsevalle pienelle kukkula-asemalle hyökkäsi 5. huhtikuuta japanilaisten 31. divisioona, jossa oli 12 000 miestä komentajanaan kenraaliluutnantti Sato. Kenraali Slim yllättyi hyökkäyksestä, koska hän oli lähettänyt joukkonsa Dimapuriin, mistä odotti japanilaisten tulevan. Pieni viivytysosasto oli sijoitettuna Kohimaan eversti Hugh Richardsin komentoon ja sille oli käsketty pitää Kohima viimeiseen mieheen, jonka he melkein tekivätkin.


title: Kohiman taistelu

text: Puolustava joukko, 1 500 miestä, koostui brittiläisistä, burmalaisista ja intialaisista jalkaväkijoukoista. Toiseksi mainitut olivat burmalaissyntyisiä gurkhia, niiden sotilaiden jälkeläisiä, jotka olivat taistelleet brittien puolella 1800-luvulla ollen varsin kunnioitettuja. Vaikka puolustaja oli linnoittanut Kohiman taitavasti, joutuivat he japanilaisten tullessa saarroksiin. Japanilaiset käyttivät korkeampaa maastoa hyväkseen tulittaessaan puolustajia. Tarkka-ampujat tekivät liikkumisen päivän aikana liian vaaralliseksi vaikka brittihallinnon paikallinen edustaja yritti kohottaa taisteluhenkeä kuljeskelemalla panamahattu päässä brittien ja intialaisen keskuudessa.


title: Kohiman taistelu

text: Vedestä tuli ongelma, sillä japanilaiset katkaisivat pääjohdon, ja vesi oli pakko annostella 4 litraa per mies. Haavoittuneet joutuivat alttiiksi jatkuvalle tulitukselle. Taisteluosapuolet olivat niin lähellä toisiaan, ettei tykistöä voinut käyttää, mutta kranaatinheittimiä kylläkin. Japanilaisten ilmatorjunnasta huolimatta RAF:n onnistui huoltaa myös Kohiman puolustajia, mutta taistelutahdon avulla britit selviytyivät.


title: Kohiman taistelu

text: Brittien täydennysjoukot melkein pääsivät Kohimaan 14. huhtikuuta, mutta japanilaisten aloittaessa epätoivoiset itsemurhahyökkäykset joutuivat britit vetäytymään. 20. huhtikuuta britit pääsivät lopulta läpi ja Kohima vapautettiin. Slim käski Kohimaan lisää joukkoja estääkseen Satoa lähettämästä tukea joukoilleen Imphalista. Sadekauden alkaminen lisäsi taistelun kurjuutta. Epätoivoiset lähitaistelut jatkuivat kummankin osapuolen taistellessa jokaisesta maapalasta. Japanilaisten huollon petettyä heidän elintarvikkeensa loppuivat. Kun japanilaiset alkoivat nähdä nälkää, saivat britit ja intialaiset yliotteen.


title: Kohiman taistelu

text: Toukokuun loppuun mennessä Liittoutuneet tekivät alueelle tuhoisia ilmaiskuja ja kenraali Sato veti sotilaansa Imphaliin. Japanilaiset palasivatkin takaisin Burmaan 8. heinäkuuta.


title: Wilmsin kasvain

text: Wilmsin kasvain, Wilmsin tuumori eli nefroblastooma on lähinnä lapsilla esiintyvä pahanlaatuinen munuaiskasvain.


title: Wilmsin kasvain

text: Kaikista lasten kiinteistä kasvaimista noin 7 % on nefroblastoomia. Taipumus kasvaimeen on harvoin perinnöllinen, ja 5–10 % tapauksista kasvain kehittyy kumpaankin munuaiseen. Sairaus on nimetty Max Wilmsin kanssa.


title: Wilmsin kasvain

text: Wilmsin tuumori on lasten viidenneksi yleisin pahanlaatuinen kasvain ja lasten yleisin munuaissyöpätyyppi. Useimmiten kasvaimesta kärsivät lapset ovat muutoin terveitä.


title: Wilmsin kasvain

text: Yksi 10 000 vastasyntyneestä kärsii Wilmsin munuaissyövästä. Beckwith-Wiedemannin oireyhtymään liittyy kasvanut Wilms-riski. Kasvain havaitaan useimmilla potilailla ennen viidettä ikävuotta.


title: Wilmsin kasvain

text: Valtaosa Wilmsin kasvaimen saaneista lapsista on muutoin terveitä. Suomessa sairaus todetaan vuosittain noin kymmenellä lapsella. Ennuste on kuitenkin parempi kuin munuaissyövällä yleensä, ja lapsipotilaista jopa yli 90 % tervehtyy. Tyypillisiä hoitomuotoja ovat solunsalpaajat, leikkaus (yleensä munuaisen poisto) ja sädehoito.


title: Trelleborgs FF

text:
Trelleborgs FF on ruotsalainen jalkapallojoukkue, joka on perustettu vuonna 1926. Joukkue pelasi ensimmäisen kerran pääsarjatasolla Allsvenskanissa 1985. Trelleborgs FF:n huippuvuodet ajoittuvat 1990-luvun alkuun, paras sijoitus on Allsvenskanin kolmostila kaudelta 1992. Joukkue pelasi UEFA Cupissa 1994.
Trelleborgs FF voitti Superettanin kaudella 2006 ja nousi pääsarjatasolle kaudeksi 2007. Seura pelasi pääsarjatasolla Conny Karlssonin ja Tom Prahlin johdolla viisi perättäistä kautta sijoittuen parhaimmillaan viidenneksi kaudella 2010. Seuraava kausi oli kuitenkin seuralle synkkä ja se putosi syksyllä 2011 takaisin Superettaniin.


title: Örebro SK Fotboll

text: Örebro SK Fotboll (ÖSK) on ruotsalainen jalkapalloseura, joka on perustettu vuonna 1908. Joukkue pelasi 1990-luvulla sekä 2000-luvun alkuvuosina pääsarjassa Allsvenskanissa, mutta kärsi sittemmin taloudellisista ongelmista. Ongelmien vuoksi Örebro ei saanut kaudelle 2005 lisenssiä Allsvenskaniin. Kauden 2006 päätteeksi Örebro SK nousi takaisin Allsvenskaniin sijoittumalla toiseksi Superettanissa.


title: Armide (Gluckin ooppera)

text: Armide Wq. 45 on Christoph Willibald Gluckin säveltämä viisinäytöksinen ooppera, jonka Torquato Tasson runoon "Gerusalemme liberata" (, 1580) perustuvan libreton on kirjoittanut François Quinault. Teoksen libretto oli alun perin kirjoitettu Jean-Baptiste Lullyn saman nimiselle oopperalle. Teos sai ensi-iltansa Pariisin "Académie de Musique'ssa" 23. syyskuuta 1777. Ooppera sijoittuu ensimmäisen ristiretken tapahtumiin. "Armide" on viides Gluckin "Académie de Musique’lle" säveltämästä seitsemästä oopperasta. Säveltäessään oopperaa Gluck perehtyi myös Lullyn aikaisempaan teokseen ja pyrki säilyttämään sen hengen ja ranskalaisen "tragédie en musique" oopperan tyylin.


title: Wenzel Hagelstam

text: Magnus Fabian Wenzel Hagelstam (s. 1. tammikuuta 1941 Helsinki) on suomenruotsalainen antiikkialan asiantuntija, joka juonsi aiemmin televisiossa "Antiikkia, antiikkia" -ohjelmaa.


title: Wenzel Hagelstam

text: Hagelstam perusti oman antiikkiliikkeen vuonna 1973. Myös monet Hagelstamin perheenjäsenet ovat alalla – Hagelstamin antikvariaatti on Wenzel Hagelstamin veljen Cecil Hagelstamin yritys. Hagelstam on julkaissut antiikkikirjoja, joiden kuvitukseen on osallistunut hänen tyttärensä, valokuvaaja Katja Hagelstam. Wenzel Hagelstam on toiminut hallituksen puheenjohtajana Suomen vanhimmassa huutokauppakamarissa. Hagelstamin huutokaupat sijaitsee Bulevardilla, Ekbergin talossa.


title: Cannondale

text: Cannondale on yhdysvaltalainen polkupyörävalmistaja. Yrityksen pääkonttori sijaitsee Wiltonissa, Connecticutissa ja pyörät valmistetaan Kiinassa ja Taichungissa Taiwanissa. Joe Montgomery perusti yrityksen vuonna 1971. Alun perin yritys valmisti pyöräilymatkailussa tarvittavia reppuja ja polkupyörän peräkärryjä. Nykyään Cannondale valmistaa monipuolisesti erilaisia polkupyöriä. Se on erikoistunut alumiinin hyödyntämiseen runkomateriaalina. Cannondale olikin yksi ensimmäisistä alumiinirunkojen käyttäjistä kuluttajamarkkinoille suunnattujen polkupyörien tuoteryhmässä.


title: Cannondale

text: 1990-luvun lopulla Cannondale yritti laajentaa toimintaansa moottoriurheiluun. Se ryhtyi valmistamaan maastokäyttöön sopivia moottoripyöriä ja mönkijöitä. Yritys ei kuitenkaan onnistunut saamaan uudesta toimialasta aiheutuneita kustannuksia kuriin riittävän nopeasti. Niinpä vuonna 2003 Cannondale hakeutuikin konkurssisuojaukseen. Cannondalen johto kuitenkin sai yrityksen myydyksi ja sen toiminta keskitettiin polkupyörien valmistamiseen. Cannondale moottoripyörien ja mönkijöiden liiketoiminnan osti taiwanilainen Dinli Metal Industrial Co. Ltd -yritys, joka tuottaa edelleen Cannondalen suunnittelemaan tekniikkaan pohjautuvia mönkijöitä.


title: Rukia Kuchiki

text: Rukia varttui Rukogai 78:lla ryöstelevässä orpolapsijoukossa Renji Abarain ja muiden ystäviensä kanssa. Rukia ja Renji löysivät ajoissa hengenvoimansa, joiden avulla he pääsisivät shinigamien akatemiaan paremman elämän toivossa. He lupasivat lähtevänsä vasta, kun kaikilla olisi oma sielunvoimansa. Lähellä aikuisikää muut ystävät kuitenkin kuolivat, minkä jälkeen Rukia ja Renji lähtivät akatemiaan. Rukia menestyi hieman keskivertoa paremmin, ja Kuchikin perhe adoptoi hänet. Rukian tultua 13. divisioonaan hän tapasi Kaien Shiban ja pääsi sinne. Miyako-niminen jäsen ja Kaienin rakastettu muuttuivat holloweiksi ja alkoivat teurastaa alokkaita. Hollow muutti myös Kaienin hollow'ksi. Kaien hyökkäsi Rukian kimppuun, minkä jälkeen Rukian oli pakko tappaa hänet. Rukia lähti oikeaan maailmaan, ja samana päivänä Renjistä tuli Byakuya Kuchikin luutnantti.


title: Rukia Kuchiki

text: Rukia tapaa ihmisten maailmassa Ichigo Kurosakin, jolla on vahva hengenvoima, minkä takia hän näkee haamuja, holloweja ja shinigameja. Rukia haavoittuu taistelussa hollow'ta vastaan ja joutuu antamaan voimiaan Ichigolle – suuren henkivoimansa ansiosta hän kuitenkin vie ne kaikki. Rukia ei voi palata Soul Societyyn ilman voimiaan, joten hän joutuu jäämään ihmisten maailmaan. Ilman voimiaan Rukian silti pitää tappaa holloweja ja lähettää haamuja eteenpäin, joten hän laittaa Ichigon tekemään nämä työt puolestaan. Renji ja Byakuya kuitenkin löytävät Rukian, jota Ichigo yrittää epätoivoisesti suojella. Rukia viedään Soul Societyssä neuvosto 46:n eteen, ja hän saa kuolemanrangaistuksen. Ichigo, Orihime Inoue, Yasutora Sado, Uryū Ishida ja Yoruichi Shihōin saapuvat pelastamaan häntä, ja heidän ryhmäänsä liittyvät myös Renji, Hanatarō ja Ganju. Rukian kuolemantuomiosta kuitenkin luovutaan, kun Sōsuke Aizen tappaa 46 huoneen 40 viisasta ja 6 tuomaria ja liittyy holloweihin. Rukia jää Soul Societyyn, koska uskoo saavansa voimansa siellä helpommin takaisin, mutta palaa kuitenkin ihmisten maailmaan, kun bountot alkavat uhmata sitä. Rukia saa voimansa takaisin, kun Mamashi-niminen bounto ottaa hänet haltuunsa ja kaivaa voimat esiin. Orihime onnistuu vapauttamaan Rukian Mamashin kynsistä, jolloin Rukian voimat jäävät Rukialle.


title: Rukia Kuchiki

text: Rukian zanpakutōn nimi on "Sode no Shirayuki, "lumen valkoinen hiha" (袖の白雪 tai 袖白雪) ja Rukia aktivoi sen shikai muotoon käskyllä "tanssi" (舞え, "mae"). Shikai muodossa "Sode no Shirayuki" muuttuu täysin valkeaksi terää ja kahvaa myöten. Miekalla on kolme erilaista jääiskua; "ensimmäinen tanssi, valkoinen kuu" (初の舞・月白, "some no mai, tsukishiro"), "toinen tanssi, valkoinen aallokko" (次の舞・白漣, "tsugi no mai, hakuren") ja "kolmas tanssi, valkoinen miekka" (参の舞・白刀, "san no mai, shirafune").


title: Perlmanin oireyhtymä

text: Perlmanin oireyhtymä on peittyvästi periytyvä sairaus, jolla on tiettyjä yhteneväisyyksiä Beckwith-Wiedemann-oireiston kanssa.


title: Perlmanin oireyhtymä

text: Perlmanin oireyhtymään kuuluvat Wilmsin kasvain, (munuaiskasvain), haiman liikakasvu, sikiökauden jättikasvuisuus, lievä henkinen kehitysvammaisuus ja erityiset kasvonpiirteet.


title: Perlmanin oireyhtymä

text: Perlman-lapsilla esiintyy poikkeuksellista suuripäisyyttä (makrokefaliaa) ja suurikokoisuutta. Joiltakin saattaa myös puuttua aivokurkiainen ja olla piilokives. Suurin osa vammautuneista kuolee lapsena.


title: Perlmanin oireyhtymä

text: Oireistoa on luonnehdittu harvinaiseksi ja huonoennusteiseksi.


title: Uinnin pitkän radan Suomen-mestaruuskilpailut 2005

text: Uinnin Suomen-mestaruuskilpailut 2005 järjestettiin Jyväskylässä 30. kesäkuuta-3. heinäkuuta 2005. Kilpailujen järjestävänä seurana toimi Swimming Jyväskylä. Kilpailut käytiin pitkässä altaassa (50m).


title: Lennox–Gastaut’n oireyhtymä

text: Lennox–Gastaut’n oireyhtymä [] on lapsuusiässä kehittyvä oireisto, jolle luonteenomaista on vaikeahoitoinen epilepsia. Sairastavilla monesti esiintyy kehitysvammaisuutta. Oireisto on nimetty William G. Lennoxin ja Henri Gastaut’n mukaan.


title: Lennox–Gastaut’n oireyhtymä

text: Lennox–Gastaut’n oireyhtymän syistä ei tiedetä paljoa. Raskaudenaikaisilla aivovaurioilla on arveltu olevan yhteys oireiston kehittymiseen.


title: Lennox–Gastaut’n oireyhtymä

text: Epilepsiasta kärsivistä lapsista 3–11 prosentilla on Lennox–Gastaut-oireisto. Potilaista hieman suurempi osa on miehiä kuin naisia. Arviolta 1–2,8 henkilöä 10 000:sta kärsii Lennox-Gastaut'n oireyhtymästä.


title: Lennox–Gastaut’n oireyhtymä

text: Lennox-Gastaut'n oireyhtymään kuuluu selvästi lisääntynyt pitkittyneen epileptisen kohtauksen, "status epilepticuksen" riski. Status epilepticus on hengenvaarallinen tila, ja Lennox–Gastaut’n oireyhtymään kuuluukin kasvanut kuolleisuus. Usein kuolema on tapaturmainen.


title: Lennox–Gastaut’n oireyhtymä

text: Antiepileptiset lääkkeet tehoavat Lennox–Gastaut’n oireyhtymään yleensä heikosti. Vuonna 2018 julkaistun tutkimuksen mukaan kannabidiolia lääkkeenä käyttäneestä kohderyhmästä suurin osa, joilla oli kyseinen oireyhtymä, pääsi eroon kohtauksistaan.


title: Zellwegerin oireyhtymä

text: Zellwegerin oireyhtymä on synnynnäinen oireisto, joka johtuu peroksisomien toimintahäiriöistä. Seurauksena häiriöistä on solujen vaurioitumista maksan, munuaisten ja aivojen alueella. Monesti Zellweger-potilaat todetaan varhaislapsuudessa näkö- ja kehitysvammaisiksi. Heillä esiintyy myös maksan laajentumista, hepatomegaliaa.


title: Zellwegerin oireyhtymä

text: Usein oireyhtymään kuuluu sydänvika. Oireiston aiheuttaa periytyvä geenivirhe. Hoitomuotoja ei juuri ole, ja ennuste on yleensä huono. Usein vammautunut lapsi kuolee kuuden kuukauden sisällä esimerkiksi vakavaan maksavaurioon.


title: Zellwegerin oireyhtymä

text: Zellwegerin oireyhtymä ilmenee yhdellä noin 80 000–100 000:sta.


title: Drew Mikuska

text: Drew Mikuska (s. 12. toukokuuta 1994 Chicago, Illinois) on yhdysvaltalainen lapsinäyttelijä, joka tunnetaan parhaiten roolistaan "Cody" elokuvissa "Scary Movie 3" ja "Scary Movie 4".


title: Drew Mikuska

text: Mikuska aloitti 4-vuotiaana Chicagossa näyttelemisen, jonka lisäksi hän on opiskellut musiikkia.


title: Drew Mikuska

text: Scary Movie -sarjan Cody on alun perin orpo, josta huolehtii Cindy Campbell (Anna Faris). Cody joutuu monesti erittäin vakaviin onnettomuuksiin, mutta selviytyy. Esimerkiksi "Scary Movie 3" päättyy Codyn jäämiseen auton alle. "Scary Movie 4" -elokuvassa käy ilmi, että Cindy on lähettänyt Codyn sotilasopistoon.


title: Drew Mikuska

text: Codyllä on "Scary Movie 3":ssa kyky nähdä tulevaa.


title: Hideki Yukawa

text: Hideki Yukawa (, 23. tammikuuta 1907 – 8. syyskuuta 1981) oli japanilainen teoreettinen fyysikko, joka kehitti mesonien olemassaolon ennustaneen vahvan vuorovaikutuksen selittävän kenttäteorian. Hän oli ensimmäinen Nobelin palkinnon saanut japanilainen.


title: Hideki Yukawa

text: Yukawa valmistui 1929 Kioton yliopistosta. Valmistumisensa jälkeen hän toimi vuosina 1932–1939 Kioton yliopistossa luennoitsijana ja Osakan yliopistossa myös professorina. Vuonna 1932 hän meni naimisiin ja sai vaimonsa Sumikon kanssa kaksi poikaa nimeltä Harumi ja Takaaki.


title: Hideki Yukawa

text: Yukawa oli hyvin kiinnostunut alkeishiukkasia käsittelevistä teorioista. Osakan yliopistossa työskennellessään hän julkisti kuuluisan teoriansa mesoneista "On the Interaction of Elementary Particles. I." vuonna 1935 lehdessä "Proc. Phys.-Math. Soc. Japan", 17, p. 48. Julkaisussa hän ehdotti uudenlaista kenttäteoriaa, joka ennusti mesonien olemassaolon. Yukawa suoritti tohtorin tutkinnon teoreettisesta fysiikasta 1938, minkä jälkeen hänet nimettiin professoriksi Kioton yliopistoon. Vuonna 1947 Cecil F. Powell kumppaneineen julkaisi ensimmäisen tutkimuksen, jossa oli löydetty kokeellisesti mesoni. He olivat löytäneet π-mesonin eli pionin. Monien muiden palkintojen ja kunnianosoitusten ohella Yukawalle myönnettiin mesoneita koskevasta teoriasta Nobelin fysiikanpalkinto 1949.


title: Alfred Einhorn

text: Alfred Einhorn (1856–1917) oli saksalainen kemisti.


title: Alfred Einhorn

text: Einhorn tunnetaan erityisesti siitä, että hän tuotti ensimmäisenä keinotekoisesti prokaiinia vuonna 1905. Sen hän patentoi Novokaiini-nimiseksi. Noihin aikoihin nukutuksissa käytettiin pääosin kokaiinia, jolla oli epämieluisia sivuvaikutuksia, kuten riippuvuus ja myrkyllisyys. Sivuvaikutusten haitallisuuden takia tutkijat alkoivat etsiä uusia nukutusaineita. Novokaiinin havaittiin olevan suhteellisen turvallinen ja tehokas, vaikkakin sen nukutusvaikutukset olivat heikommat kuin kokaiinilla ja jotkut potilaista osoittautuivat sille todella allergisiksi. Mitään muuta nukutusainetta ei tuohon aikaan kehittynyt novokaiinia paremmaksi, joten siitä tuli nopeasti tavallisin nukutusaine. Vaikka lidokaiini on suurimmin osin korvannut novokaiinin, käytetään novokaiinia usein hammaslääketieteessä.


title: Argininosukkiinihappovirtsaisuus

text: Argininosukkiinihappovirtsaisuus eli ASA-uria on peittyvästi periytyvä aineenvaihduntasairaus, josta kärsivän elimistöön kertyy ylimääräistä ammoniakkia. Taudinkuvaan voi kuulua myös hepatomegaliaa, epilepsiaa, kehitysvammaisuutta ja autistisia piirteitä. Tauti johtuu arginiinimeripihkahappolyaasientsyymin puutoksesta.


title: Argininosukkiinihappovirtsaisuus

text: ASA-uriaa voidaan hoitaa vähäproteiinisella ruokavaliolla ja lääkityksellä. Potilaiden ylimääräinen ammoniakki ei poistu kehosta normaalisti virtsan mukana.


title: Argininosukkiinihappovirtsaisuus

text: Argininosukkiinihappovirtsaisuus kuvattiin ensimmäistä kertaa vuonna 1958. Suomessa oli vuoteen 2002 mennessä todettu 17 tapausta. Jotkut vammautuneet voivat käydä tavallista koulua, ja suomalaisista potilaista noin puolilla on myös kehitysvamma, hieman harvemmilla epilepsia.


title: Argininosukkiinihappovirtsaisuus

text: Suomessa sairaus on tavallisin Pohjanmaalla. Potilaita on kaiken ikäisiä pikkulapsista ikäihmisiin.


title: Akrorenaalinen oireyhtymä

text: Akrorenaalinen oireyhtymä on tavallisesti satunnaisen geenimutaation aiheuttama oireyhtymä, joka useimmiten aiheuttaa kuolleena syntymisen tai pian syntymän jälkeen kuolemisen.


title: Akrorenaalinen oireyhtymä

text: Akrorenaalisen oireyhtymän leimallisia piirteitä ovat epämuodostumat munuaisissa ja raajoissa sekä kehitysvammaisuus. Munuaiset tai sormia ja varpaita voi jopa puuttua.


title: Akrorenaalinen oireyhtymä

text: Vuonna 1992 havaittiin peittyvästi periytyvä sairausmuoto. Tätä oli vuoteen 2004 mennessä todettu parikymmentä kertaa.


title: Akrorenaalinen oireyhtymä

text: Arviolta 1 lapsi 20 000:sta syntyy akrorenaalisen oireyhtymän kanssa.


title: Kana (rockmuusikko)

text: Kana (, 26. tammikuuta 1982 Tokio, Japani) on japanilainen laulaja, joka tunnetaan myös nimellä MOON -kana-. Hän aloitti uransa mallina Gothic & Lolita Bible -nimisessä lehdessä, jossa hän toimii vieläkin. Vuonna 1996 hän aloitti laulamisen yhtyeessä Starblues, mutta jättäytyi pian pois. Kana on esiintynyt jo vuodesta 1998, mutta hänen aktiivisempi uransa alkoi vasta vuonna 2000 hänen julkaistuaan ensimmäisen singlensä ja suurimman hittinsä "Hebi-ichigo".


title: Kana (rockmuusikko)

text: Kana on nähty Suomessa kaksi kertaa: 1. maaliskuuta 2007 Kanan Euroopan-kiertueella ja 9. joulukuuta 2007 Helsingin Tsukiconissa, Gloriassa.


title: Orihime Inoue

text:
Tunnetuksi internet-ilmiöksi muodostuneessa animaatiovideossa Orihime Inoue on yhdistetty suomalaiseen kansanmusiikkiyhtye Loituman esittämään Ievan polkka -kansanlauluun. Videossa toistuvat viisi kuvaa, joissa Orihime Inoue pyörittää talvisipulia ja näyttää laulavan laulun kertosäettä. Video tunnetaan englanninkielisellä nimellä ”Loituma Girl”.
Orihimen isoveljen sanojen mukaan "hänen äitinsä oli lutka" ja isä käyttäytyi väkivaltaisesti lapsiaan kohtaan, kunnes veli tuli täysi-ikäiseksi ja muutti pois ottaen Orihimen mukaansa. Sisarukset elivät yhdessä, kunnes veli kuoli Orihimen ollessa noin 10-vuotias. Orihime asui yksin, kunnes tapasi Tatsuki Arisawan, joka suostutteli hänet aloittamaan lukio-opinnot. Ajan myötä Orihime pääsi veljensä kuolemasta yli.


title: Orihime Inoue

text: Orihimen veljen haamusta tulee animen 2. jaksossa hollow, joka hyökkää Orihimen kimppuun raivoissaan siitä, että tämä lopetti hänen suremisensa. Raivo johtui hollow'sta. Ichigo ja Rukia Kuchiki onnistuvat kuitenkin suojelemaan Orihimeä. Ichigon ollessa alakynnessä Orihime alkaa puhua veljelleen ja kertoo, että ei ollut lopettanut suremista, vaan suri yhä sisäisesti. Sen seurauksena veljen hollow-naamio murtui, ja hän lävisti itsensä Ichigon zanpakutō-miekalla lähettäen näin itsensä Soul Societyyn. Orihime on rakastanut Kurosaki Ichigoa koko ikänsä, mutta koska Ichigo ei edes huomaa Orihimeä niin hän purkaa tunteitansa Matsumotolle.


title: Orihime Inoue

text: Orihimen veljen mennessä eteenpäin Orihimen hiusneulat, jotka hän oli saanut lapsena veljeltään, aktivoituivat ja Orihime sai käyttöönsä kuusi "sielunsa tuotosta": kaksi parantavaa "Hinagikua", kolme kilven luovaa Shun'ōta ja hyökkäävän Tsubakin. Orihime käyttää voimiaan ensimmäistä kertaa 13. jaksossa, kun hollowien ja ihmisten maailman väliin repeytyy portti. Kun Ichigo päättää lähteä pelastamaan Rukiaa Soul Societystä, missä hänet aiotaan teloittaa sääntöjen rikkomisesta, Yoruichi Shihōin alkaa kouluttaa Orihimea ja Yasutora Sadoa. Soul Societyssä Orihime kohtaa taistelussa vain yhden shinigamin, joka hyökkää hänen ja Uryū Ishidan kimppuun heidän etsiessä Rukiaa. Mangassa Aizenin joukot saavat Inouen omalle puolelleen. Ulquiorra eli espada 4 saa tehtäväksi pitää Orihimesta huolta. Ichigo, Uryu, Sado ja joukko shinigameja lähtevät hakemaan Orihimea takaisin.


title: Suomi-Kreikka yhdistysten liitto

text: Suomi-Kreikka yhdistysten liitto on perustettu vuonna 1980. Vuonna 2011 liittoon kuuluu 22 jäsenyhdistystä, joilla on yhteensä noin 2000 jäsentä. Liitto tuo erilaisia kulttuuritapahtumia Kreikasta, tiedottaa mahdollisimman kattavasti Kreikkaa koskevista tapahtumista perinteisen tiedotus- ja julkaisutoiminnan lisäksi sekä verkkosivuillaan että sosiaalista mediaa hyödyntäen, järjestää seminaareja ja kursseja nykyajan ja antiikin teemoista, edistää kreikan kielen ja antiikin kulttuurin opetusta sekä avustaa yhteydenpidossa Suomen ja Kreikan viranomaisiin. Liitto ylläpitää Arvo Allosen nimeä kantavaa stipendirahastoa, josta se jakaa sääntöjensä mukaisesti stipendejä tukemaan Kreikan kulttuuriin ja kieleen kohdistuvaa tutkimusta ja opiskelua.


title: Suomi-Kreikka yhdistysten liitto

text: Helsingin Suomi-Kreikka yhdistys perustettiin vuonna 1957 ja jäseniä on noin 800. Yhdistyksen tarkoituksena on lisätä Kreikan maan ja kansan tuntemusta sekä levittää tietoa Kreikan tämän päivän ja antiikin sivistyksestä, historiasta, yhteiskunnasta ja taloudesta. Yhdistys ylläpitää kurssitoimintaa. Kreikan kieltä opetetaan eri tasoisilla kielikursseilla ja kreikkalaisten kansantanssien kursseja järjestetään muutamia kertoja vuodessa. Jäsenistölle on tarjolla myös tilaisuuksia, joiden aiheina ovat mm. musiikki, tanssi, matkailu, kirjallisuus ja yhteiskunnalliset asiat. Tapahtumista tiedotetaan yhdistyksen Internet-sivulla sekä jäsenlehdessä, joka ilmestyy neljä kertaa vuodessa. Toiminta keskittyy yhdistyksen toimitiloihin.


title: Marfanin oireyhtymä

text: Marfanin oireyhtymä eli Marfanin syndrooma on perinnöllinen sidekudossairaus, joka johtaa muutoksiin luustossa, silmissä, sydämessä, ihossa ja verisuonistossa. Sairaus on hoitamattomana hengenvaarallinen ja lisää varhaisen äkkikuoleman riskiä.


title: Marfanin oireyhtymä

text: Oireiden voimakkuus vaihtelee henkilöstä toiseen. Tyypillinen piirre ovat poikkeuksellisen pitkät raajat. Myös sormet ja varpaat ovat normaalia pidempiä ja kapeampia. Nivelkivut ja nivelten yliliikkuvuus on tyypillistä. Selän ja rintakehän muoto voi olla poikkeava, mikä saattaa ilmetä esimerkiksi kuopparintana tai skolioosina. Marfanin oireyhtymästä kärsivät ovat lähes kaikki likinäköisiä. Glaukooman riski on selvästi kasvanut, ja joillekin voi kehittyä vakaviakin näkövammoja silmän rakennemuutoksien seurauksena.


title: Marfanin oireyhtymä

text: Vaarallisimpia ovat vauriot sydämessä ja aortassa. Voi ilmetä aneurysma, aorttaläpän vuotoa ja seinämän sisäkerroksen repeäminen. Viimeksi mainittu on henkeä uhkaava tila, jonka oireena on raju rintakipu. Se saattaa säteillä eri puolille elimistöä, ja leikkaus suoritetaan yleensä välittömästi. Verisuonimuutokset kehittyvät asteittain ja niiden kehittymistä voidaan seurata säännöllisillä sydämen ultraäänitutkimuksilla.


title: Marfanin oireyhtymä

text: Marfanin oireyhtymän aiheuttaa mutaatio sidekudoksen fibrilliiniä koodaavassa FBN1-geenissä. Seurauksena sidekudos on normaalia heikompaa. Geenivirhe periytyy vallitsevasti. Täten jo yksi virheellinen geeni kyseisessä geeniparissa voi johtaa sairastumiseen. Geenivirhettä kantavan kullakin jälkeläisellä on 50 prosentin todennäköisyys sairastua. Noin neljäsosa Marfanin syndroomaa sairastavista ei ole saanut geenivirhettä kummaltakaan vanhemmistaan, vaan se on syntynyt uutena muunnoksena sukusoluissa.


title: Marfanin oireyhtymä

text: FBN1-geenivirhe on noin 80-90 prosentilla Marfanin oireyhtymää potevista. Pienellä osalla potilaista, joilla ei ole FBN1-geenivirhettä, on muiden geenien kuten TGFBR2-geenin virheitä.


title: Marfanin oireyhtymä

text: Marfanin oireyhtymä voidaan todeta oireiden perusteella. Tiedot suvussa esiintyvästä sairaudesta ja geenitesti voivat auttaa varmistamaan diagnoosin.


title: Marfanin oireyhtymä

text: Marfanin oireyhtymää sairastaa noin yksi ihminen 5000:sta. Suomessa siitä kärsii arviolta 500–1 000 ihmistä.


title: Marfanin oireyhtymä

text: Oireisto on nimetty ranskalaisen Bernard Marfanin mukaan. Tunnettuja Marfan-potilaita ovat olleet säveltäjä John Tavener, lentopalloilija Flo Hyman, Of Mice & Men -yhtyeen laulaja Austin Carlile ja musikaalien tekijä Jonathan Larson, joista Hyman ja Larson molemmat kuolivat sairauden komplikaatioihin; Hyman 31-, Larson 35-vuotiaana. Monella historiallisella henkilöllä joka on elänyt ennen oireyhtymän löytämistä on myös spekuloitu olleen Marfanin oireyhtymä ulkonäön, sairauskertomusten sekä eliniän perusteella. Näihin henkilöihin lukeutuu muun muassa viuluvirtuoosi Niccolò Paganini.


title: Bernard Marfan

text: Antoine Bernard-Jean Marfan (23. kesäkuuta 1858 – 1942) oli ranskalainen lastenlääkäri, jonka mukaan Marfanin oireyhtymä on nimetty.


title: Bernard Marfan

text: Marfan aloitti lääketieteen opintonsa Toulousessa. Hän siirtyi pian Pariisiin ja valmistui lääkäriksi 1887.


title: Bernard Marfan

text: Marfanista tuli pediatrian apulaisprofessori Pariisissa vuonna 1892. Hän erikoistui hoitamaan mm. kurkkumätään sairastuneita lapsia. Marfan nousi vastasyntyneiden hygienian professoriksi Pariisin yliopistossa ja toimi lääkärinä, kunnes vetäytyi eläkkeelle 1928.


title: Bernard Marfan

text: Marfan tunnetaan nimikkosyndroomansa lisäksi keuhkotuberkuloosia käsitelleestä tutkimustyöstään. Marfanin oireyhtymän hän havaitsi ensimmäistä kertaa vuonna 1896 5-vuotiaalla tytöllä nimeltään Gabrielle. Ensimmäinen piirre, jonka Marfan hänessä havaitsi, olivat suhteettoman pitkät raajat.


title: Bernard Marfan

text: Marfanille myönnettiin vuonna 1934 Britanniassa Kuninkaallisen lääketieteellisen yhteisön jäsenyys. Marfan harrasti myös musiikkia, kirjallisuutta ja muita taiteita. Hän kuoli 84-vuotiaana.


title: Mestaruussarja (jalkapallo)

text: Mestaruussarja eli SM-sarja oli Suomen jalkapallon korkein sarjataso vuosina 1930–1989. Vuosina 1930-1935 sarja tunnettiin nimellä A-sarja tai Suomen sarja. 1980-1989 sarjan nimi oli SM-sarja.


title: Mestaruussarja (jalkapallo)

text: SM-sarjan korvasi kaudella 1990 Futisliiga, joka on kaudesta 1992 lähtien tunnettu nimellä Veikkausliiga.


title: Mestaruussarja (jalkapallo)

text: Suomen-mestaruudesta pelattiin ensimmäistä kertaa sarjamuotoisessa kilpailussa vuonna 1930, jota ennen mestaruus oli ratkaistu cup-kilpailulla. Sarjan alkuvuosia hallitsivat Helsingin, Turun ja Viipurin joukkueet, ja sen ensimmäinen mestari oli helsinkiläinen HIFK. Vuonna 1935 Helsingin joukkueet ottivat neloisvoiton ja vuosina 1934 ja 1936 kolmoisvoiton. Aikaisemat cup-kilpailut mukaan lukien mestaruus meni vuoteen 1940 mennessä vain kuudesti Helsingin ulkopuolelle. Kuopio tuli ensimmäisenä sisämaakaupunkina sarjaan Pallotovereiden noustua 1938. 1930–1940-lukujen sotavuosina sarja jäi välillä kesken ja joskus sitä ei pelattu lainkaan. Joinakin vuosina taas pelattiin vain cup-kilpailu.


title: Mestaruussarja (jalkapallo)

text: 1940-luvulle asti Työväen urheiluliiton (TUL) seurat eivät kilpailleet lainkaan Palloliiton (SPL) järjestämässä Mestaruussarjassa, vaan osallistuivat vain TUL:n omaan kilpailuun. Kaudella 1943–1944 sarjassa oli ensimmäistä kertaa TUL-edustusta, mutta seurat, Maarian Kisa-Veikot ja Tampereen Pallo-Veikot, luovuttivat ennen viimeistä ottelukierrosta ja niiden ottelutulokset mitätöitiin. Vuosina 1945–1947 Suomen-mestaruus ratkaistiin erillisessä SM-kilpailussa, johon osallistuivat SPL:n ja TUL:n parhaat seurat, ja vuonna 1948 SPL:n ja TUL:n pääsarjat lopullisesti yhdistettiin. Alemmat sarjatasot tosin jatkoivat liittokohtaisina aina vuoteen 1954 saakka.


title: Mestaruussarja (jalkapallo)

text: Viimeisen kerran SM-sarja pelattiin vuonna 1989, minkä jälkeen pääsarjataso eriytettiin omaksi organisaatiokseen, joka tunnetaan nykyään nimellä Veikkausliiga. Viimeisen Mestaruussarjasta Suomen-mestaruuden saavuttanut joukkue oli Lahden Kuusysi. Kun Mestaruussarja alkoi, oli joukkueita mukana kahdeksan, mutta joukkuemäärä laajeni ensin kymmeneen ja lopuksi joukkueita oli 12. SM-sarjan suosio oli huipussaan 1960-luvulla. Kymmenessä HJK:n vuosien 1964–1969 kotiottelussa oli yli 10 000 katsojaa. Ennätys oli HJK–Haka-ottelun 17 293 katsojaa vuonna 1965. Mestaruussarjan yleisökeskiarvoennätys on vuodelta 1967, jolloin otteluissa kävi yleisöä keskimäärin 3 071 henkilöä ottelua kohti. Tätä ei ole pystynyt edes nykyinen Veikkausliiga rikkomaan.


title: Mestaruussarja (jalkapallo)

text: "Mestaruussarjan voittajien luettelo poikkeaa jossakin määrin vuosien 1930-1989 Suomen mestarien luettelosta, koska Mestaruussarjassa ratkaistiin ajoittain vain Palloliiton mestaruus. Lisäksi Suomen mestaruus ratkaistiin muutaman kerran erillisissä (cup-)kilpailuissa, jotka eivät kuulu mestaruussarjan kausiin."


title: Mestaruussarja (jalkapallo)

text: Mestaruussarjassa (1930 – 1989) pelattiin yhteensä 6167 ottelua, joissa tehtiin 20896 maalia. Ottelut on summattu kullekin mestaruussarjaseuralle alla esitetyssä taulukossa. Otteluiksi on laskettu sarjapelit, joissa pelaavat vastakkain sarjaan kauden alkaessa kuuluneet seurat. Otteluita ovat ns. runkosarjapelit ja yleensä pelit, joissa määräytyy sarjasijoitukset, esim. uusinnat jostain sijasta, ylemmät ja alemmat loppusarjat ja playoffsit. Karsintapelejä ja karsintasarjapelejä ei ole laskettu mestaruussarjaotteluiksi. Taulukon alla on eritelty tarkemmin ne ottelut, joista taulukko on laskettu.


title: Mestaruussarja (jalkapallo)

text:
Jos sama seura on esiintynyt useammalla kuin yhdellä nimellä mestaruussarjassa (seura on vain vaihtanut nimeään), kaikki saman seuran eri nimet eri vuosilta on laskettu yhteen kyseessä olevan seuran saavutuksiksi. RSSSF:n näkemys aiheesta on esitetty heidän erilaisilla periaatteilla tehdyissä maratontaulukoissaan, joissa esitetään koko pääsarja-aika, ja noissa laskelmissa ovat mukana myös 1990 alkanut Veikkausliiga.
Mestaruussarjaottelut 1930 – 1989 yhteenveto. Ottelutulosten summat on kerätty RSSSF:n esittämistä pääsarjataulukoista 1930 – 1989 .


title: Mestaruussarja (jalkapallo)

text: 1) Reipas pelasi pääsarjassa viipurilaisena 1939 ja lahtelaisena alkaen 1961.


title: Mestaruussarja (jalkapallo)

text: 2) Kuusysin nimi pääsarjassa oli Upon Pallo 1965-68 (3 kautta) ja 1969 alkaen nimeen ilmestyi 69.


title: Mestaruussarja (jalkapallo)

text: 3) KIF oli nimenä pääsarjassa 1930-64, Kiffen 1977-78.


title: Mestaruussarja (jalkapallo)

text: 4) KPT on koko ajan ollut seuran virallinen nimi. Koparit-nimeä käytettiin markkinointinimenä vuosina 1982-87 (kuuden kauden ajan).


title: Mestaruussarja (jalkapallo)

text: 5) Sudet toimi pääsarjassa Viipurissa kausina 1931-38 ja 1943/44 (yht. 9 kautta), Helsingissä 1940/41 ja 1945-51


title: Mestaruussarja (jalkapallo)

text:
6) Tampellan Palloilijat on tässä käsitelty eri seurana kuin Tampereen Palloilijat; molemmista on käytetty samaa lyhennettä TaPa. SPL:n julkaisuissa TaPa luetaan yleensä yhdeksi seuraksi. Yhtenä seurana nimi yo. taulukossa kirjattaisiin valitun käytännön mukaisesti TaPa (TaPa), ja seuran yhteispisteet (sija) olisivat 103 (27.)
Sarjataulukot ovat vuosilta 1930 – 1940/41, 1943/44, 1945, 1945/46 – 47/48, 1948 – 1989.


title: Mestaruussarja (jalkapallo)

text:
Uusinta- ym. ottelut, jotka on laskettu mukaan tuloksiin on esitetty alla. Tuloksissa on esitetty jatkoaikamaalit, mutta ei rangaistuspotkukilpailun maaleja; voittaja määräytyy rp-kilpailun mukaan):
Erikoisuuksia:


title: Yasutora Sado

text: Chad kasvoi isoisänsä kanssa. Isoisä opetti hänelle, että taistella ei saa, paitsi jos suojelee ystävää. Chad lähti isoisän kuoltua kuitenkin opiskelemaan lukioon, missä hän tutustui Ichigoon ja muihin.


title: Yasutora Sado

text:
Sadon suojellessa haamupoikaa (joka oli ottanut papukaijan haltuunsa) ja Ichigon siskoa Karin Kurosakia hollow'lta muuttui hänen kätensä mustaksi, ja hän kykeni nostamaan paloauton ylös yhdellä kädellä. Kun Rukia Kuchiki, viedään Soul Societyyn teloitettavaksi sääntöjen rikkomisesta, alkaa Yoruichi Shihōin kouluttaa Sadoa ja Ichigon ja Sadon luokkatoveri Orihime Inouea pelastusretkeä varten. Ichigo, Orihime, Sado, Yoruichi ja Uryū Ishida lähtevät pelastamaan Rukiaa. Soul Societyssä Sado kohtaa monia heikkoja shinigameja ja Shunsui Kyōrakun, kahdeksannen divisioonan kapteenin. Myöhemmin mangassa Sado pyytää päästä Uraharan oppilaaksi, koska ei pärjännyt alkuunkaan arrancareille. Päästyään Hueco Mundoon ja taistellessaan Gantenbein Mosquedaa vastaan, hänen kätensä muuttaa kokonaan muotoa. Tämän
suuren kouran nimi on "Brazo Derecho Del Gigante", joka on espanjaa ja tarkoittaa "jättiläisen oikeaa kättä". Se on tarkoitettu etupäässä puolustukseen, sillä kädestä tulee hyvin leveä, kuin kilpi. Kädessä piirtyvät juovat ja viivat muuttuvat yksityiskohtaisemmiksi ja mutkikkaammiksi, ja sen keskelle piirtyy hollowin hampaita muistuttava kuvio. Sado kertookin, että hänen voimansa eivät muistuta shinigamien tai Quincien voimia, vaan enemmänkin hollowien voimia. Miltei heti perään Sadon vasen käsi saa oman voimansa. Tätä kättä kutsutaan puolestaan nimellä "Brazo Izquiedo Del Diablo", joka tarkoittaa "paholaisen vasenta kättä". Tämä käsi on hyökkäystä varten, se on valkoinen ja sitä pitkin kulkevat purppuran väriset juovat. Vasemman käden vahvin hyökkäys on nimeltään "La Muerte" joka tarkoittaa espanjaksi kuolemaa. La Muerten osuessa kohteeseen kädestä räjähtää sarveikkaan pääkallon muotoinen kuvio. Tämän voiman ansiosta, Sado on paljon voimakkaampi, kuin mitä Privaron Espadat (entiset espadat).


title: V niin kuin verikosto (elokuva)

text: V niin kuin verikosto (eng. "V for Vendetta") on James McTeiguen vuonna 2005 ohjaama poliittinen dystopiatrilleri. Elokuvan tuottivat myös käsikirjoituksen laatineet Wachowskin veljekset Joel Silverin kanssa. Elokuva pohjautuu Alan Mooren ja David Lloydin samannimiseen sarjakuvaromaaniin. Tarina seuraa salaperäisen V-nimisen vapaustaistelijan toimia tämän pyrkiessä muuttamaan yhteiskuntajärjestystä samalla, kun hän toteuttaa henkilökohtaista verikostoaan. Tapahtumat sijoittuvat lähitulevaisuuden dystopiseen Lontooseen, Britanniaan. Rooleissa ovat Natalie Portman (Evey Hammond), Hugo Weaving (V), Stephen Rea (komisario Finch), John Hurt (ylikansleri Sutler) sekä Stephen Fry (televisiojuontaja Gordon Deitrich).


title: V niin kuin verikosto (elokuva)

text: Elokuvan piti alun perin ilmestyä perjantaina 4. marraskuuta 2005 (päivää ennen Guy Fawkesin yön 400. vuosipäivää), mutta viivästysten vuoksi se tuli teattereihin vasta 17. maaliskuuta 2006. Elokuvaa kehuttiin arvosteluissa ja maailmanlaajuiset lipputulot kohosivat yli 132 miljoonaan dollariin. Aiempiin sarjakuvistaan tehtyihin elokuvasovituksiin ("From Hell" ja "Herrasmiesliiga") pettynyt Moore kieltäytyi katsomasta elokuvaa ja sanoutui siitä kokonaan irti. Elokuvantekijät jättivät käsikirjoitusvaiheessa pois monia alkuperäisessä sarjakuvassa esiintyviä anarkistisia teemoja sekä viittauksia huumeisiin. Lisäksi elokuvan poliittista viestiä muokattiin vastaamaan tekijöiden käsitystä nyky-yleisölle merkityksellisestä sanomasta.


title: V niin kuin verikosto (elokuva)

text: Lähitulevaisuuden Britannia on totalitaarinen ja sitä hallitsee äärioikeistolainen Norsefire-puolue (suom. Nornaliekki). Tarina seuraa Evey Hammondia, nuorta naista, jonka naamioitu omankädenoikeutta käyttävä henkilö nimeltä ”V” pelastaa salaiselta poliisilta. Tämän jälkeen Evey on todistamassa V:n Old Baileyn räjäytystyötä. Hallitus selittää sen hätäpurkamiseksi, mutta valhe paljastuu V:n puhuessa British Television Networkin (BTN) välityksessä samana päivänä. Hän välittää viestin, joka yllyttää Britannian kansaa nousemaan alistavaa hallitusta vastaan marraskuun viidentenä, vuoden päästä tuosta päivästä, jolloin V tuhoaisi Parlamenttitalon. Evey auttaa V:tä pakenemaan, mutta joutuu samalla vaaraan. V pelastaa Eveyn pidätykseltä ja viranomaisten kuulusteluilta viemällä tämän kotiinsa, jossa V selittää, että Eveyn täytyy pysyä piilossa hänen kanssaan. Tajuttuaan V:n tappavan hallituksen viranomaisia Evey pakenee erään esimiehensä, televisioesiintyjä Gordon Deitrichin luokse. Kuitenkin kun Deitrich julkaisee komediashow'n maan nykyisestä hallituksesta, salainen poliisi hyökkää tämän kotiin ja vangitsee Eveyn. Eveytä pidetään vangittuna ja häntä kidutetaan, mihin kuului muun muassa hänen hiustensa leikkaaminen. Sellissään Evey saa ainoan lohtunsa sellin edellisen vangin, Valerien, vaatimattomasta elämäkerrasta. Eveylle asetetaan ehdot: joko hän paljastaa V:n olinpaikan tai hänet teloitetaan. Evey valitsee mieluummin kuoleman, minkä johdosta hänet vapautetaan. Evey saa selville, että hänen vankeutensa oli vain V:n lavaste saadakseen hänet elämään ilman fasistisen hallituksen pelkoa. Myöhemmin samana päivänä Evey lähtee V:n kotoa luvaten palata ennen marraskuun viidettä.


title: V niin kuin verikosto (elokuva)

text: Komisario Finch ymmärtää V:n tutkimusten kautta, miten Nornaliekki pääsi valtaan. 14 vuotta sitten Britannia kärsi sodasta ja terrorismista. Sosiaalisesti konservatiivinen ja avoimesti fasistinen puolue Nornaliekki johti puhdistusta järjestyksen palauttamiseksi; salainen poliisi kidnappasi valtion viholliset (muslimit, juutalaiset, mustat, homoseksuaalit ja kommunistit) yön aikana. Maa jakaantui vapauden vähentyessä, kunnes bioterroristisessa hyökkäyksessä noin 80 000 ihmistä sai surmansa. Hyökkäyksen aiheuttama pelko auttoi Nornaliekkiä vaientamaan vastustuksen ja voittamaan seuraavat vaalit äänivyöryllä. Pian Viadoxin, Nornaliekin omistama yhtiö, kehitti parannuslääkkeen. Kansan hiljaisella suostumuksella Nornaliekki teki Britanniasta totalitaarisen valtion, jonka johtoon asetettiin Adam Sutler ylikanslerin virkaan. Nornaliekki oli juonena valtaanpääsyyn kehittänyt viruksen "sosiaalisesti eroavilla" ja toisinajattelevilla tehtyjen kuolettavien kokeiden avulla Larkhillin eristyslaitoksessa. V oli ollut yksi vangeista, mutta sen sijaan että hän olisi kuollut kokeissa, hän sai tehokkaampia henkisiä ja ruumiillisia ominaisuuksia. Lopulta V tuhosi laitoksen ja pakeni vannoen kostonsa Nornaliekin hallitukselle.


title: V niin kuin verikosto (elokuva)

text: Marraskuun viidennen päivän lähestyessä V:n suunnitelmat aiheuttavat kaaosta Britanniassa, kun kansalaiset alkavat kyseenalaistaa hallituksen toimia yhä enemmän. Marraskuun neljäntenä Evey vierailee V:n luona, joka näyttää hänelle vanhassa metrotunnelissa olevan junalastillisen parlamenttitalon tuhoamiseen tarkoitettuja räjähteitä. V luovuttaa päätäntävallan junan lähettämisestä Eveylle, koska uskoo, ettei lopullisen päätöksen kuuluisi tulla häneltä itseltään. V lähtee itse tapaamaan puolueen johtajaa, Creedyä, jonka kanssa solmitun sopimuksen mukaan Creedy toimittaa ylikanslerin V:n käsiin vastineeksi tämän antautumisesta. Creedy surmaa ylikanslerin V:n silmien edessä, mutta antautumisen sijaan V tappaa Creedyn miehineen loukkaantuen kuitenkin itse kuolettavasti taistelussa. V:n onnistuu palata Eveyn luokse vain kuollakseen tämän käsivarsille.


title: V niin kuin verikosto (elokuva)

text:
Komisario Finch löytää Eveyn juuri kun tämä on lähettämäisillään räjähdejunan matkaan. Finch ei kuitenkaan asetu suunnitelman tielle, koska hän on saanut tietää paljon Norsefire-hallituksen korruptiosta ja epäinhimillisistä kokeiluista. Samaan aikaan tuhannet lontoolaiset marssivat kohti parlamenttitaloa Guy Fawkes -naamioihin pukeutuneina. Aiemmin elokuvassa kuolleita henkilöitä nähdään kävelemässä muiden joukossa, mm. poliisin ampumaksi joutunut pikkutyttö ja Gordon Deitrich. Varoasemiin hälytetty armeija laskee aseensa määrätietoisen rauhallisesti marssivan väkijoukkon edessä, koska kuolleelta ylikanslerilta eikä Creedyltä tule muunlaisia ohjeita. Parlamenttitalo tuhoutuu räjähdyksessä Eveyn ja Finchin katsellessa etäämpää.
Elokuvaa oli tekemässä moni "Matrix"-trilogian tekijöistä. Vuonna 1988 tuottaja Joel Silver hankki oikeudet kahteen Alan Mooren työhön: "V niin kuin verikosto" ja "Vartijat". Wachowskit olivat molemmat V niin kuin verikoston faneja ja 1990-luvun keskivaiheilla, ennen "The Matrixin" työtä, kirjoittivat luonnostellun käsikirjoituksen mukaillen sarjakuvaa. Matrixin kuvausten aikana he viimeistelivät käsikirjoituksen ja tarjosivat ohjaajan osaa James McTeiguelle. Kaikki kolme olivat kiinnostuneita alkuperäisen tarinan teemoista ja katsoivat niiden olevan asianmukaisia nykyiselle politiikan näkymälle. Käsikirjoituksen viimestelyn aikana Wachowskit tekivät uudistuksia tarinan tiivistämiseksi ja nykyaikaistamiseksi ja samalla pyrkivät säilyttämään sen moraliteetit ja teemat.


title: V niin kuin verikosto (elokuva)

text: Moore selvästi pysytteli itse erossa elokuvasta osallistumasta sen kirjoittamiseen ja ohjaamiseen ja muiden hänen töittensä elokuvaversioiden selkkaaminen. Hän päätti yhteistyön julkaisijansa, DC Comicsin kanssa, kun sen emoyhtiö Warner Bros. ei perunut lausuntoaan Mooren oletetusta yhteistyöstä. Moore sanoi että käsikirjoitus sisälsi aukkoja juonessa ja että se oli päinvastainen hänen alkuperäiseen teemaansa verratuna, joka asetti kaksi poliittista suuntausta (fasismin ja anarkismiin) toisiaan vastaan. Hän väittää hänen työnsä olevan uudelleenmuotoiltu tarina muodossa "nykyinen uuskonservatismi vastaan nykyinen Amerikkalainen liberalismi". Mooren pyynnöstä hänen nimeään ei mainittu elokuvan lopputeksteissä. Kuvittaja David Lloyd oli mukana elokuvan tekemisessä ja sanoi käsikirjoituksen olleen todella hyvä ja Moore olisi tyytyväinen vain sarjakuvaa täydellisesti mukailevasta elokuvasta.


title: V niin kuin verikosto (elokuva)

text: Elokuva kuvattiin Lontoon lisäksi Saksassa Potsdamissa Filmstudio Babelsbergilla. Suuri osa elokuvasta tehtiin studio- ja muissa sisätiloissa. Sen lisäksi kolme kohtausta kuvattiin Berliinissä: Nornaliekin puhetilaisuus, Larkhill ja Lillimanin makuuhuone. Lontoon metrossa tapahtuvat kohtaukset kuvattiin lakkautetulla Aldwychin metroasemalla. Kuvaukset aloitettiin maaliskuun alussa vuonna 2005, ja pääasiallinen kuvaaminen aloitettiin virallisesti kesäkuun alussa. Elokuva oli viimeinen Adrian Biddlen, elokuvan pääkuvaajan kuvaama elokuva, sillä hän kuoli sydänkohtaukseen 7. joulukuuta 2005.


title: V niin kuin verikosto (elokuva)

text: Elokuvalle suunniteltiin moderni ja vanhanaikainen ulkonäkö, jossa käytettiin paljon harmaita sävyjä jotta totalitarinen Lontoo saataisiin näyttämään ankealta ja lamaantuneelta. Suurin lavastus oli Varjogalleria (engl. "The Shadow Gallery"), jolle tehtiin kryptantuntuinen olemus. Galleria on V:n koti ja samalla paikka jossa hän säilyttää hallituksen kieltämiä esineitä. Näihin esineisiin kuuluu monia taiteellisia töitä, mm. Jan van Eyckin "Giovanni Arnolfini ja hänen vaimonsa", Tizianin "Bacchus ja Ariadne", "Mildred Pierce" -elokuvan juliste, Andrea Mantegnan "St. Sebastian", John William Waterhousen "The Lady of Shalott", Edvard Munchin "Puberty", William Blaken "Elohim luo Aatamin" ja Alberto Giacomettin patsaita.


title: V niin kuin verikosto (elokuva)

text: Yksi elokuvan vaikeimmista haasteista oli kuinka tuoda V eloon eleettömän naamarin alta. Siksipä huomattavasti vaivaa nähtiin valaistuksen, näyttelemisen ja Weavingin äänen yhdistämiseen oikean mielialan luomiseksi tiettyyn tilanteeseen. Weavingin äänen vaimenemisen estämiseksi hänen hiusrajaansa asetettiin mikrofoni jälkituotannon avustamiseksi, jolloin hänen kaikki vuorosanansa uudelleenäänitettiin.


title: V niin kuin verikosto (elokuva)

text: Jotta viimeinen kohtaus Westminsterissä saatiin kuvatuksi, alue Trafalgar Squarelta ja Whitehallilta Parlamenttitalolle ja Big Benille asti piti sulkea 00.00-05.00 väliseksi ajaksi. Tämä oli ensimmäinen kerta kun tämä alue jouduttiin sulkemaan elokuvan kuvausten takia Pääministeri (kuvausten aikana) Tony Blairin poika Euan Blair työskenteli elokuvan tuotannossa ja hänen sanottiin (Stephen Fryn mukaan) auttaneen tekijöitä saavuttaneen ennätyksellisen kuvausoikeuden. Tämä aiheutti kritiikkiä Blairia kohtaan kansanedustaja David Davisilta, johtuen elokuvan sisällöstä. Tekijät kuitenkin kiistivät Blairin osallisuuden sopimuksessa, sanoen että lupa saavutettiin yhdeksän kuukauden mittaisella neuvottelulla 14 eri viraston kanssa.


title: V niin kuin verikosto (elokuva)

text: James Purefoyn piti aluksi esittää V:tä, mutta koska hänellä oli vaikeuksia hengittää naamari päällä, hän jätti roolin kuuden viikon jälkeen kuvausten alusta. Rooli siirtyi Hugo Weavingille, joka oli aiemmin työskennellyt Joel Silverin ja Wachowskien kanssa Matrix-trilogiassa Agentti Smithiä. Kuitenkin joissain elokuvan kohtauksissa Purefoy esittää V:tä, jonka äänen päällä on Weavingin dubbaus.